text:
Último desaroyonan relashoná ku Covid-19. Tres (3) di nan ta den kuido intensivo. Lamentablemen te un (1) persona ku tabata hospitalisa a fayese.
Gobièrnu di Kòrsou
[ÚLTIMO INFORMASHON]: Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat.
Tin setentitres (73) persona ku a sali for di isolashon. Aparte di esaki, tin kuarentikuater (44) kaso nobo pa awe. Sigur dos (2) kaso tabata importa. Situashon na CMC: Te ku awe mainta, tabatin diessinku (15) persona hospitalisa.Tres (3) di nan ta den kuido intensivo. Lamentablemen te un (1) persona ku tabata hospitalisa a fayese.


c: text/html

text: Na Hulanda Karibense tambe e konsekuensianan di e krísis di corona tin impakto grandi riba media. Den tempunan insigur manera esaki, e demanda pa informashon ta oumentá, miéntras e kanalnan di media, ku hopi biaha ta dependé di aviso, ta mira nan entrada bai atras. Komo ku hustamente den e periodo di krísis aki ta di gran importansia pa suministro di informashon keda na nivel, Minister Arie Slob pa Enseñansa Básiko i Avansá & Media a komprometé un kompensashon di un solo bia na nòmber di ministerio di OCW. E sosten finansiero aki ta destiná pa korant-, radio- i televishonnan na Hulanda Karibense ku ta kumpli ku algun kriterio: - Ta proveé notisia profeshonal i komersial tokante Saba, Sint Eustatius i Boneiru en general i notisia tokante e vírùs di corona en partikular durante un periodo di tempu indefiní; - Ta aktivo ku dunamentu di informashon general for di promé ku 19 di mart 2020. - Ta registrá na un di e Kámaranan di Komèrsio na Hulanda Karibense;- Ta riba e lista di prensa di departamentu di komunikashon di RCN;- Ta eksperensiá ku e kontinuidat ta bou di preshon komo konsekuensia di e krísis di corona. - No mester ta bankarota ni a entregá aplikashon pa un suspenshon di pago riba 19 di mart 2020. Pa radio i televishon ta konta tambe ku e medio mester ta konosí na ‘Agentschap Telecom’ i e mester tin pèrmit di ‘Commissariaat voor de Media’ pa por transmití.Pa organisashonnan ku ta kumpli ku e kondishonnan ariba menshoná, a pone un total di US$ 66.000 disponibel. Kanalnan di televishon por bini na remarke pa un kompensashon di un bia di US$ 6.000. Pa kanalnan di radio i pa korant, e montantenan di un solo bia ta respektivamente US$ 3.000 i US$ 2.000. Pago di e kompensashon ta kana via di OCW. For di e ministerio a hasi un inventario di e diferente organisashonnan di media na Boneiru, Sint Eustatius i Saba. Den e siman di 10 di mei último a aserká nan ku mas informashon, inkluyendo un formulario di aplikashon. Pa mas tardá 5 di yüni benidero mester entregá e formulario yená i firmá via di e-mail na OCW.

robotstxt: allowed

filter: keep


text: Diahuebs merdia a drenta informe di cu lo tin un Hyundai Accent bruin coriendo rond di scolnan y cu e chauffeur di esaki lo ta pasa na schoolnan pidi mucha muhernan pa bin den su auto y tabata exponiendo su parti intimo na alumnonan y tabata paga nan si nan bay cun’e, mesora a dirigi varios patruya rond di scolnan. Tabata un patruya cu a nota e vehiculo comcerni cu a caba di pasa banda di E.P.B. Hato y tabata bayendo zuid, mesora e patruya a bay su tras pa purba di para esaki pero ela logra scapa for di e bista di polis. Despues di un rato a bolbe top’e y a start un otro persecushon chikito pero cu ayudo di otro patruya a logra para e vehiculo y detene e sospechoso. Polis a confisca su vehiculo y a pidi presencia di vehiculo di transporte pa asina por a transporta e detenido pa warda di polis.


text:
WILLEMSTAD – Futbòl Liga MCB a kontinuá den wikènt tras di lomba ku sinku partido. Den e promé partido djabièrnè anochi, e ekipo di Undeba a derota Vesta ku skor di 3-0. Pa Undeba dos di e golnan a keda anotá pa Norvaniel Naar, miéntras ku e otro gol a keda anotá pa Jimbertson Vapor.
Djasabra tabata tin dos partido, kuminsando ku Centro Dominguito kontra Centro Barber. Den e partido aki ta Centro Dominguito a sa di sali viktorioso, derotando Barber ku skor di 4-1. Pa Dominguito e golnan a keda anotá pa, Kemoy Reid, Mirco Colina Jr. na dos okashon i Shaquelle Clements. E úniko gol di Centro Barber a keda anotá pa Jurensley Martina.
Den e di dos partido di djasabra e ekipo di SUBT a topa ku Jong Holland. Akinan tabata Jong Holland ku a sa di sali di e porta grandi ku skor di 1-0. E gol a keda anotá pa Nathan Martina pa medio di pinalti.
Djadumingu, Sithoc a bai ku e viktoria, ganando e ekipo di Jong Colombia ku skor di 4-0. Pa Sithoc e golnan a keda anotá pa, Andy Torres, Shurwendel Roosje na dos okashon i Jursley Kroonstadt.
Den e ultimo partido pa e wikènt tras di lomba, Hubentut Fortuna a enfrentá Victory Boys. Akinan ku gol di Osacar Molina e ekipo di Hubentut Fortuna a sali viktorioso ku skor di 1-0.
E siman aki futbòl ta siguí ku partidonan riba djárason i djasabra. Djárason, 7 di mei, Centro Dominguito ta enfrentá Hubentut Fortuna. Despues rib djasabra 10 di mei tin dos partido. Den e promé partido Jong Holland ta hunga kontra Undeba i despues den e di dos partido Jong Colombia ta enfrentá Vesta.


text:
Reunion di CBCS i Sint Maarten Bankers Association tokante eksperensia di konsumidó na Sint Maarten
Reunion di CBCS i Sint Maarten Bankers Association tokante eksperensia di konsumidó na Sint Maarten
WILLEMSTAD/PHILIPSBURG — Den kuadro di e reunionnan regular entre Centrale Bank van
Curaçao en Sint Maarten (CBCS) i e stakeholdernan na Sint Maarten, presidente di CBCS, Sr.
Richard Doornbosch i direktora di CBCS Sint Maarten, Sra. Raquel Lo Fo Wong, tabatin un
enkuentro ku Sint Maarten Bankers Association (SMBA) djárason dia 16 di febrüari último.
Meta prinsipal di e enkuentro tabata pa trata e esfuersonan ku e bankonan lokal ta hasiendo pa
mehorá eksperensia di e konsumidónan na Sint Maarten ora di usa servisio bankario. A papia
spesialmente riba rekisito pa habri i sera kuenta di banko, derecho di konsumidó i prosedimentu
di keho.
CBCS i SMBA ta di akuerdo ku si un kliente individual (un persona natural) ta kumpli ku e
rekisitonan, unabes ku e duna banko e dokumentonan nesesario di identifikashon, prueba di
adrès i prueba di entrada, e lo mester por habri un kuenta di banko denter di 10 dia di trabou.
Den un komunidat digitalisá, un kuenta di banko ta indispensabel pa bo por partisipá den
aktividat ku ta enbolbé sèn. Kisas den futuro no muchu lehano por tin inovashon ku lo ofresé
alternativa pa esaki. Pero debí ku, por ehèmpel, e diferente tiponan di digital wallet no ta konektá
bon ku otro, nan utilidat komo un medio di pago ku bo por usa pa tur propósito ta keda limitá.
Mas aleu, a papia ampliamente riba e rekisitonan legal pa por habri un kuenta komersial na
banko. Generalmente, e proseso di aseptashon pa e tipo di kuenta akí ta mas kompliká i pues
mas largu tambe, ya ku CBCS ta eksigí pa e bankonan komersial determiná ken ta e beneficial owner
i ken ta outorisá legalmente pa aktua na fabor di e kompania. Tin biaha, no ta fásil pa determiná
esei. Ademas, lei ta eksigí pa e banko komprondé e kompania su komportashon pa loke ta
transakshon, pa asina e por rekonosé aktividat inusual riba e kuenta.
E bankonan komersial a indiká ku un negoshi lokal chikitu tambe lo mester por habri un kuenta
denter di e mesun 10 dianan di trabou ku ta konta pa kliente individual, unabes ku banko a risibí
tur dokumento nesesario. Mas aleu, nan a splika ku habrimentu di un kuenta di banko ta un
desishon komersial. Kada instituto komersial ta disidí kuantu riesgo e ta dispuesto di tuma i, debí
na esei, kisas tin sierto individuo i kompania di alto riesgo ku lo no por habri un kuenta di banko
na Sint Maarten. CBCS a enfatisá ku ta importante pa e bankonan tin prosedimentu adekuá di
identifikashon, customer due diligence, i monitoreo di transakshon pa tur nan klientenan, ya ku CBCS
ta bai intensifiká supervishon riba e áreanan akí. Na mes momento, e prosedimentunan ei no
mester stroba e klientenan eksistente i prospektivo di risibí un servisio ekselente.
Por último, a papia riba e prosedimentunan di keho ku e bankonan komersial ta usa. CBCS i
SMBA a keda ku nan lo sigui dialogá riba e tema akí i tambe otronan.
Willemstad, 18 di febrüari 2022
CENTRALE BANK VAN CURAÇAO EN SINT MAARTEN
PB 2022-006 The CBCS and Sint Maarten Bankers Association discuss customer experience in Sint Maarten ENG
PB 2022-006 The CBCS and Sint Maarten Bankers Association discuss customer experience in Sint Maarten NL
PB 2022-006 The CBCS and Sint Maarten Bankers Association discuss customer experience in Sint Maarten PAP


text:
Oranjestad Aruba Djabièrnè último a detené e konosiendo Antoni Gario ku ta músiko i lider musikal di e banda Le Groove.
E detenshon a keda realisá despues ku su yu muhé a entrega un keho relashoná ku kasonan di abusu.
Despues di un interogashon largu, a sera Antoni pendiente pa mas informashon.
Tabata ayera djadumingu dia ku mester a pidi asistensia di ambulans urgente pa yega e sitio kaminda a ser’é, despues ku e kuerpo di CEA a bin topa Antoni for di su konosementu i no tabata duna señal di bida.
A purba di hasi lo máksimo pero el a bin fayesé algu despues di 1or di mèrdia.
Tur kos a kuminsá na aña 2019, ora ku e yu muhé ku e tempu ei ku tabata bou di 16 aña,a entrega keho i asina outoridatnan a detené Antoni.
El a keda den man di hustisia for di 13 di yüli te ku 18 yüli 2019. Despues di esaki el a sali bou di kondishon sperando e investigashon.
E músiko ta konosí na Aruba i tambe na Kòrsou.
Na 2018 E tababa na Kòrsou pa Dia di Himno I Bandera di Aruba I a presenta huntu ku e banda D Edge 509.
Su último triunfo tabata Soca Monarch na febrüari 2020, ora el a gana e rei di Soca di Aruba.
Tin di bisa ku e ta e rei aktual mirando ku pandemia a buta ku no por a organisá e evento ainda pa saka un nobo.
Promé ku su morto, Antoni a para riba su inosensia. Outoridatnan ta sigui investigá e kaso aki.
KOMPARTI E NOTISIA AKI VIA / Share the news
Like this:
Like Loading...


text:
TuranGoeloe ta sigui guia studiante di Hulanda Karibense
Ministerio di Enseñansa, Kultura i Siensia riba 22 di febrüari a firma un kombenio ku ofisina TuranGoeloe pa akohida i guia di studiante di Hulanda Karibense ku ta bai sigui su formashon na Hulanda.
For di 10-10-2020 e ministerio ta sera un kombenio pa tempu definí ku un partido di merkado pa risibí studiantenan di Hulanda Karibense (Boneiru, Sint Eustatius i Saba) na yegada i pa guia nan durante nan promé aña. Ta selektá e partido di merkado akí pa medio di un destaho públiko.
Den otoño di 2021 e ministerio a tene un destaho kaminda TuranGoeloe, e partido ku a guia e studiantenan e último añanan, atrobe a sali ganadó. E kombenio ta drenta na vigor entrante 1 di mart 2022 i ta keda na vigor te ku 31 di ougùstùs 2026. Despues ku e periodo akí vense por prolongá e kombenio si ta deseá esei tres bia ku un aña.
TuranGoeloe lo duna studiantenan di e aña 2022-2023 I nan mayornan informashon amplio tokante e guia planiá na luna di mart. Na e momento ei lo anunsiá kua pakete di servisio –pagá pa e ministerio- e ofisina lo duna i kiko e studiantenan por spera durante nan estadia na Hulanda. Tambe ta duna atenshon na asuntunan ku e studiantenan mes mester regla promé ku nan salida.
Eskoho pa e sosten i guia ku e ministerio ta ofresé ta oumentá e studiante su chèns pa un komienso eksitoso den e instituto edukashonal i den sosiedat hulandes.


text:
Den Antilliaans Dagblad di dia 10 di aprel 2012 a sali un artíkulo tokante derecho humano na Kòrsou anto si gobièrnu ta antisipá riba esaki. Tambe mi ta saka for di e artíkulo akí ku Defensor Nashonal di Pueblo (Nationale Ombudsman) ku esun di Kòrsou ta bai traha huntu. Esaki ta mustra riba un inisiativa positivo, pero tin mas moveshon na Kòrsou. Ku muchu gustu mi ta bai menshoná algun ehèmpel, sin pretendé di ta kompleto.
Dia 15 di novèmber 2011 profèsòr Schrijver (di PvdA) a tene su diskurso inougural den Eerste Kamer tokante e proposishon di lei “Oprichting van het College voor de rechten van de mens” [Lantamentu di Konseho pa derecho humano] pa Reino Hulandes: Den esaki Kòrsou ta para prominentemente riba mapa. Koinsidensia? Apsolutamente!
Aktualmente Fondo Internashonal di Nashonnan Uní pa Yuda Mucha (Unicef) ta laga investigá kon ta pará ku derecho di mucha den partinan karibense di Reino Hulandes. Por konsiderá Unicef komo un órgano outorisá. Pronto lo bini resultado di e investigashon. For di 2012 posibilidat pa mucha pa sali na defensa di nan derechi a krese – derecho humano fundamental di pursi. Pasobra awor mucha mes por entregá keho serka UN Committee on the Rights of the Child si ta violá nan derechi. Mi no ta bai menshoná aworakí tur derechi di mucha, pero unu sí: mucha tin derechi riba airu limpi. Asina Deklarashon Tokante Derechi di Mucha ta preskribí. Riba e punto akí gobièrnu di Kòrsou tin un problema pues, pasobra gobièrnu tin ku mantené Isla, pero e ta laga di hasi esaki. Mientrastantu muchanan di skol ta víktima i aki un, dos luna nan tin ku hasi èksamen den holó shushi di Isla. SMOC a mustra hues vários biaha riba e echo akí den su defensanan. Kon hues di derecho atministrativo lo antisipá riba esaki? E ta bai warda un sentensia yen di despresio di Unicef tokante di derecho humano?
Drs. Arjan Linthorst (miembro di direktiva di SMOC)


text:
KRALENDIJK- Despues di un ousensia di mas ku un aña, djasabra United Airlines a toka suela di Boneiru atrobe ku un promé buelo.
Meskos ku tabata e kaso promé ku e pandemia di Covid, United lo sirbi Boneiru for di ámbos Houston na Texas i Newark na estado New Jersey. Por lo pronto lo keda na dos buelo pa siman, aunque ta bien posible ku lo sigui ekspandé e kantidat aki.
Kontentu
Ámbos diputado Hennyson Thielman (turismo), komo direktor di BIA, Jos Hillen a mustra nan mes kontentu ku e regreso di United Airlines. Kolegio Ehekutivo di Boneiru ta mirando un rekuperashon basta fuerte di turismo. Hillen, na su turno, ta nota ku Boneiru ku regreso di United, a rekuperá tur konekshon ku e tabata tin antes di Covid-19.
BIA ta premirando ku e sifranan di aña 2019, ku tabata esunnan mihó te asina leu pa aeropuerto di Boneiru, lo wòrdu surpasá den último lunanan di 2021.


text:
Past Events
Events Search and Views Navigation
March 2018
April 2018
May 2018
June 2018
August 2018
Presentacion di un coleccion di palabranan di antes poco uza
Presentacion di un coleccion di palabranan di antes poco uza Archivo Nacional Aruba tin e grato placer di invita e comunidad di Aruba, especialmente esnan interesa den nos dushi idioma di Papiamento y historia di Aruba en general pa un presentacion. E presentacion ta wordo duna dor di Sra. Lucia Kelly cu ta bai presenta un coleccion di palabranan di antes cu masha poco ta wordo uza. Cu e publicacion aki kier logra pa duna tur hende e oportunidad pa…Find out more »
April 2019
Celebracion dia di Rey na ANA!
Diasabra dia 27 di april proximo, Dia di Rey e celebracion grandi lo tuma lugar na Archivo Nacional Aruba. Riba e dia aki nos di Fundacion Amigonan di Archivo kier trece e comunidad hunto pa den un forma festivo celebra e dia aki cu un evento cultural, educativo y deportivo pa grandi y chikito. E actividad aki ta wordo organisa den coneccion cu apertura di un exposicion di Archivo Nacional Aruba titula “Aruba den tempo di e Cleronan Hulandes”. Ta…Find out more »
November 2021
Webinar Professionalisering Digitale Informatiehuishouding Dutch Caribbean
Webinar Professionalisering Digitale Informatiehuishouding Dutch Caribbean Archivo Nacional Aruba tin e placer di informa y alaves invita bo(so) pa participa na e Webinarreeks "Professionalisering Digitale Informatiehuishouding Dutch Caribbean". E Webinarreeks ta wordo organisa riba iniciativa di e archivonan nacional di Corsou, Surnam y Aruba dirigi riba e profesionalisacion di maneho di informacion digital den Caribe y na Surnam. E cambionan riba e tereno di informacion digital, ta trece hopi retonan pa Caribe Hulandes y Surnam, particularmente pa loke ta trata…Find out more »


text:
WILLEMSTAD - Kòrsou, 28 di novèmber 2018 - PIN ta kere den e potensial di Kòrsou i su hendenan. Pa por desaroyá e potensial aki tin hopi nesesidat pa òrdu, speransa, inovashon i kresementu di inklushon den e enseñansa tambe.
E kuater balornan fundamental aki ta masha importante pa nos. Inovashon i espíritu empresarial, den un konteksto di órden i inklushon ta é yabi pa partisipashon mas optimal di nos poblashon, di manera ku na nivel di leinan sosial mas hende por karga e peso.
Pa medio di enseñansa nos tin un vehíkulo importante den nos man i kisas tambe e instrumento mas importante pa konstruí un sosiedat habitabel i sostenibel. Un sosiedat ku ta konektá i uní. Nos enseñansa mester ta organisá di tal forma ku esaki ta krea oportunidatnan igual pa tur studiante. Mester transformá enseñansa den un ambiente edukativo ku ta inspirá i ta desafiante pa alumnonan i dosentenan. Un ambiente kaminda dosentenan ta positivo i ta
keda stimulá pa bolbe inspirá e alumnonan tur dia.
Alumnonan ta motivá pa motibu ku nan ta keda desafiá i inspirá pa siña. Ademas nan ta haña e oportunidat pa desaroyá nan mes i alkansá nan potensial máksimo. Nan ta totalmente prepará pa ekspandé nan alanan pa sigui studia, tantu na nivel nashonal i internashonal. Alumnonan ku despues di nan estudio ta bai traha i ta inmediatamente útil pa motibu ku nan ta poseé abilidatnan ku ta yega serka di e nesesidatnan riba merkado laboral. Alumnonan ta prepará pa siña i ta ekipá ku abilidatnan di siglo 21.
Nos a topa ku e sistema di enseñansa na Finlandia. Nos a titul’é “Finseñansa”
Fecha di e konferensha di Fundraising ta djaweps 29 di novèmber 19.30 den Small Auditorium di WorldTrade Center.
“Inovashon ta e solushon: Finseñansa”
Finlandia ta e pais ku e mihó sistema di enseñansa na mundu." Kon Finlandia a desaroyá un sistema di enseñansa eksitoso? "Ban analisá kon nos por introdusí elementonan di e sistema di Finlandia na Kòrsou". Nos a invitá e eksperto den enseñansa di Finlandia Sr. Jouni Kangasniemi, Hefe di Desaroyo di Enseñansa na Ministerio di Enseñansa di Finlandia pa kompartí ku nos e eksperensia di Finlandia, duna nos e elementonan ku nan ta apliká aya i sinta ku nos pa analisá kon nos por adaptá nos sistema di enseñansa pa logra saka e máksimo potensial di nos hendenan i ku tin ku yuda konstruí un sosiedat habitabel i sostenibel.
Nos ta konta ku bo kontribushon. Karchi ta optenibel serka miembronan di PIN òf via telefon +5158163. Laga nos huntu“konstruí mañan” i sigurá e herensia pa e próksimo generashon!


text:
Cuerpo Policial ta informa:
Diahuebs atardi pa 2or central di polis ta wordo notifica cu lo tin un turista cu problema den lama na Baby Beach.
Central ta despacha patruya di biaha pa e sitio menciona. A pone ambulance y brandweer na altura tambe.
Na yegada e agente policialnan a drenta lama y a logra saca e turista cu yudansa di empleadonan di Jads. A cuminsa cu e reanimacion. Ambulance a presenta na e sitio y a tuma e reanimacion. Pero lametablemente no por a haci nada pa cu e turista masculino.
Pa 3:55 dr Texier a constata morto di e turista mericano masculino fam Slusky di 78 aña di edad.
Slachtofferhulp a presenta pa brinda sosten na e famia di e fayecido.
Cuerpo policial ta manda palabra di condolencia na famia di e fayecido.


text:
Dia 23 di mei 2019 na Boneiru tabatin elekshon pa e miembronan hulandes den Parlamento Oropeo. Ta skohe e delegadonan hulandes pa Parlamento Oropeo pa kada kolegio elektoral. Boneiru ta forma kolegio elektoral 20 huntu ku Saba i Sint Eustatius. 705 representante di pueblo tin asiento den Parlamento Oropeo. Dia 31 di yanüari 2020 despues di ‘brexit’ Hulanda a haña tres asiento èkstra den Parlamento Oropeo. Promé ku ‘brexit’ Boneiru tabatin 26 asiento, awor nan a bira 29.
Parlamento Oropeo
Parlamento Oropeo
Riba e página aki tin e resultadonan di elekshon di Parlamento Oropeo di 23 di mei 2019. Aki bou bo por download e resultadonan definitivo i Prosèsverbalnan yená di e urnanan elektoral.
Porsentahe di persona ku a vota
E porsentahe di persona ku a vota den elekshon di Parlamento Oropeo na Boneiru tabata 12,20%.
Resultado di kada urna elektoral
Prosèsverbalnan
Prosèsverbalnan di kada stembüro
Aki bou bo por download e prosèsverbalnan di kada stembüro riba Boneiru:
- 04 april 2021
- 04 april 2021
- 04 april 2021
- 04 april 2021
- 04 april 2021
- 04 april 2021
- 04 april 2021
- 04 april 2021
- 04 april 2021


text:
Tempo: Awe anochi: parcialmente nubla y generalmente seco den marduga y mayan: parcialmente nubla cu un awacero pasahero.
temperatura maximo 33 grado celsius
temperatura minimo 27 grado celsius
indice di calor (heat index) den y rond
di oranan di merdia: 34 pa 37 grado celsius
uv index: 12
bahada di solo : 6:57 pm
subida di solo : 6:15 am
Biento: Modera te basta fuerte for di generalmente oost; forsa 4 te 5 (20 te 39 km/ora, 11 te 21 nudo). Den dia fuerte te duro, posiblemente hopi duro den rafaga; forsa 6 te 8 (40 te 64 km/ora, 22 te 35 nudo).
situacion general di tempo pa proximo 24 ora: Den proximo 24 ora no ta spera mucho cambio
den e weer cu tin actualmente. nivelnan di humedad un poco abou lo limita actividad
di awacero den region local. ademas por bisa cu stof fini di sahara lo stroba e visibilidad un poco den proximo dia of dos. Y e diferencianan di precion den caribe lo haci cu biento lo supla un poco mas duro durante e weekend aki.
condicionan maritimo/ estado di lama: na partinan proteje di costa: leve na partinan zuid: modera na partinan oost te noordwest di costa: modera te poco bruto
olanan lo ta entre 5 pa 7, localmente 8 pia
aviso/ alerta: Un aviso pa boto chikito na partinan oost te noordwest di costa y lama habri ta na
vigor.
fenomenonan special: entre diadomingo awor dia 15 y dialuna dia 16 lo bay tin un eclipse total di luna cu lo ta visible aki na aruba. e evento lo cuminsa pa 9:32 pm dia 15 y lo caba dia 16, 2:50 am. e eclipse maximo lo ta 12:11 am dia 16.
potencial di awacero pa proximo 24 ora: 1 mm; localmente esaki por varia
registracion di temperatura (grado celsius) y awacero (mm) den ultimo 24 ora (8’am pa 8’am):
airport : max 31 / min 26 / 0.0 mm
westpunt: max 31 / min 27 / 0.0 mm
sta rosa: max 31 / min 27 / 0.0 mm
pronostico di tempo pa proximo 3 dianan: parcialmente nubla cu un awacero pasahero.
biento lo ta for di generalmente oost y modera te basta fuerte, fuerte te posiblemente duro den rafaga; temperatura (grado celsius) max / min lo ta: 33 / 27


text:
The content originally appeared on: Diario
No ta conoci si tin e vacuna aki na Aruba:
ORANJESTAD (AAN) – E siman aki, DIARIO a ricibi informacion door di algun mayor cu un par di siman pasa, mester a interna nan yiu chikito den hospital, pa motibo di un virus fuerte cu a causa deshidratacion.
E muchanan a haya test di, entre otro sanger y af, ya cu e habrimento formal di barica, sacamento y keintura, a pone e mucha bira hopi debil, desanima, y baha di peso.
Casualmente, DIARIO a haya informacion e momentonan ey di un huisdocter como tambe den botica, cu tabata tin un virus cu a ataca varios mucha cu ta bay crèche.
Ora cu e mayornan a haya resultado di e testnan a bin resulta cu nan tabata tin e asina yama “rotavirus” y ta parce cu e muchanan chikito cu ta bay crèche por ta mas vulnerable na esaki, y como e ta un virus basta contagioso un mucha por pasa e malesa na otro, sea door di un coi hunga cu nan dos a uza, of tambe via manipulacion di alimento, posiblemente den e crèche tambe.
No por huzga cu e leidsternan no ta pone atencion suficiente na e muchanan cu nan ta cuida, pero si por sosode cu ora di manipula cu e alimento pa e mucha, por ehemplo un musca por a pasa mishi cu e cuminda sin ser nota. Tambe por ta cu por tin un trahador cu no a laba su man bon despues di a cambia un mucha su bruki, pasobra e rotavirus por pega tambe via af.
Despues cu e ley di crèche a pasa, no a bolbe scucha nada mas for di autoridadnan concerni, y hopi mayor tin e pregunta si nan ta eherce control riba e parti di higiene den crèche, entre otro aspectonan cu ta regarda e cuido di mucha, cu ta un trabao indispensable na Aruba debi cu hopi mama tin cu traha y no por keda cas cu su yiuchi chikito.
Tin indicacion cu tin vacuna contra rotavirus, pero no ta conoci pa e mayornan si na Aruba ta dispone di dje. E vacuna aki ta recomenda pa mayoria di baby y mucha den edad di bay crèche, pasobra e ta reforza nan defensa contra e virus.
Rotavirus ta conoci tambe como “griep di tripa” of “griep di stoma” y e ta causa sintomanan manera sacamento, diarea, keintura, desaliento y malestar general. E rotavirus ta ocasiona gastroenteritis. E peligro di e virus aki ta precisamente e deshidratacion y esaki mester wordo combati cu suero intravenoso, si e mucha no ta wanta nada likido den su stoma.


text:
Scoge un Curso of un Opleiding
Lista Curso
Lista Opleidingen OAA
Lista Opleidingen Leerwerktraject (LWT)
Openbare Avondleergangen Aruba – Beroepsonderwijs (OAA)
ta participa cu nos ta habri algun mbo 1 y 2 opleiding y curso den e periodo binidero. Tur opleiding y curso lo start entrante e siman di 8 di februari 2021. Nos ta invita bo pa haci bo escogencia y inscribi pa bo sigura un cupo y pa bo haya mas conocimento den e materia cu bo ta desea. Lo habri un opleiding nobo y of un curso, segun e cantidad di inscripcion! Nos lo comunica y confirma esaki via mail. E opleiding y cursonan lo wordo ofreci den combinacion di les riba localidad (EPB Hato, O’stad) y online. Lo mantene e protocol di DVG en conexion cu COVID-19! Pa cualkier informacion por tuma contacto cu nos via telelefon: +297 5880150 / +297 5827324 of via mail: info@oaa.aw


text:
ORANJESTAD - Ayera atardi personal di Grenspolitie Luchthaven a detene e homber di inicialnan: E.S.O. naci na Colombia di 42 aña di edad sospecha di a viola un menor di 13 aña.
Mester bisa cu Ministerio Publico a duna ordo pa detene e sospechoso aki consecuentemente su nomber ta poni na aeropuerto y asina cu ela yega aeropuerto y a purba di coy e vuelo cu destinacion Colombia personal di Grenspolitie Luchtaven a pone man ariba dje.
Mesora e sospechoso a wordo hiba warda di Oranjestad caminda cu Jeugd en Zeden Politie (JZP) a tume e sospechoso over pendiente di mas investigacion.
Pa Cuerpo Policial por resolve y investiga mas casonan asina aki cooperacion y informacion di pueblo di Aruba ta hopi importante pesey nos ta pidi si bo tin cualkier informacion yama nos tiplijn di Polis cu ta: 11141. Nos ta garantisa cu bo ta keda anonimo.
ORANJESTAD – Wardacosta di Aruba diamars atardi a alerta tur usuario di lama, en especial tur propietario di botonan chikito, botonan piscado, botonan di placer, seadoo y otro deportistanan aquatico relaciona cu e hecho cu Servicio Meteorologico awe a sacka un anuncio di ‘codigo oran?o’ pa e isla di Aruba.
ORANJESTAD - En conexion cu un investigacion andando un ekipo special di polis, Project Team Drugspanden a haci entrada hudicial na un cas na Weg Rooi Hundo. Aki a detene un hende homber di inicialnan: J.O.W. naci na Aruba di 36 aña pa bendemento di droga for di e percela menciona. Durante razzia a confisca un cantidad di droga entre otro cocaina y piedra (Base). Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nan ta pidi si bo tin cualkier informacion yama nos tiplijn di Polis cu ta: 11141. Nan ta garantisa cu bo ta keda anonimo pa bendemento di droga.
ORANJESTAD – Recientemente Centro di Rescate y Cordinacion di Wardacosta a risibi un notificacion via VHF canal 16, di un boto ku tawata tin problema. E capitan a notifica ku su boto di piscado tawata tin problema y ku e no por a sigui nabega. RCC mes ora a informa steunpunt Aruba, ya asina por a sali un Metal Shark, ku a bai na localidat di e boto Mishaili.
MACUARIMA - Aruba un biaha mas tabata anfitrion pa un traning pisa pa recluta miembronan nobo pa e Team di Aresto. Team di Aresto ta considera un team profesional cu ta infoca riba diferente area pero un di e areanan importante ta pa pone man riba sospechoso cu ta considera peligroso. Ta pesey a yega e momento un biaha mas pa recluta mas miembro nobo pa e Team elite aki. Ta pesey comunidad di Aruba por a mira y biba diferente acontecimento riba nos pais e ultimo lunanan aki. Tur esaki tin di haber pa mira e calidad y habilidad di cada cursista cu a participa den e training aki.


text:
Category: EDUCACIONAL
RESULTADO DI E COMPETENCIA DI BAILE WEGANAN ESCOLAR 2022.
ORANJESTAD: Den un Cas di Cultura ‘sold out’ a tuma lugacompetencia di Baile Escolar cu a forma parti di e programadi Weganan Escolar 2022. E scolnan a participa den bailecultural,…
MINISTER ENDY CROES TA FELICITA 71 GRADUADONAN DI MON PLAISIR COLLEGE MAVO.
ORANJESTAD: Diadomingo ultimo Minister Endy Croes a presencia e ceremonia di graduacion di Mon Plaisir College MAVO cu a tuma luga den Grand Ballroom di Marriott Resort & Stellaris Casino….
MINISTER ENDY CROES TA FELICITA GRADUADONAN DI SCOL PRACTICO PA OFISHI (SPO) SANTA CRUZ CU NAN LOGRO, ESFUERSO Y MERITO PROPIO.
ORANJESTAD: Durante e bunita anochi di graduacion di SPO Santa Cruz, Minister Endy Croes a dirigi e siguiente palabranan na studiantenan: Como Minister di Enseñansa y Deporte, pami ta un…
MINISTER ENDY CROES TA FELICITA E GRADUADONAN DI AVONDHAVO ARUBA
ORANJESTAD: Diasabra anochi Minister Endy Croes tabata presente na e graduacion di Avondhavo Aruba cu a tuma luga den e ballroom di Marriott Resort & Stellaris Casino. Un ceremonia…
MINISTER ENDY CROES A BISHITA MON PLAISIR BASISSCHOOL EN CONEXION CU NAN CLAUSURA DI WEGANAN ESCOLAR.
ORANJESTAD: Dialuna mainta Minister Endy Croes a bishita Mon Plaisir Basisschool en conexion cu clausura di Weganan Escolar 2022 di e scol. Riba ritmo di brass band e alumnonan a…
MINISTER ENDY CROES A BISHITA COLEGIO LAURA WERNET PASKEL EN CONEXION CU DIA DI SAN JUAN – DERA GAY.
ORANJESTAD: Diahuebs ultimo den cuadro di celebraciondi Dia di San Juan, Minister Endy Croes a bishita Colegio Laura Wernet Paskel na Santa Cruz. E mandatario a pasasaluda e alumno y…
MINISTER ENDY CROES TA FELICITA 42GRADUADONAN DI E ‘GED’ PROGRAM DI INTERNATIONAL SCHOOL OF ARUBA.
ORANJESTAD: Diamars atardi Minister Endy Croes tabata presente na International School of Aruba pa e ceremonia di graduacion di 42 studiante cu a finalisa e ‘General Educational Development (GED) program’…
MINISTER ENDY CROES TA FELICITA 53 DOCTORNAN CU A LOGRA NA M.D. NA XAVIER UNIVERSITY SCHOOL OF MEDICINE.
Un bunita ceremonia y celebracion di graduacion 2022. ORANJESTAD: Recientemente den un ceremonia bunita y ameno Minister Endy Croes tabatin honor di hiba palabra na53 doctor…
MINISTER ENDY CROES A INFORMA COMISION FIHO DI ENSEÑANSA DI PARLAMENTO RIBA E ULTIMO DESAROYONAN DI EPI
Oranjestad: Diahuebs merdia Minister Endy Croes tabata den Parlamento di Aruba pa un reunion yama pa Presidente di Comision Fiho di Enseñansa, Parlamentario Shailiny Tromp – Lee. Presente na e…
SEDA (Stichting Educacion Digital Aruba) conhuntamente cu (UoC) Universidad di Curacao lo start cu HBO Informatica na Aruba.
E trajecto di HBO informatica aki lo ta 3 aña di les y e di cuater aña ta pa stage y scriptie. E trajecto aki ta wordo ofreci na Aruba…


text:
Desde prome di juni 2022, Promedico y Omnihis a uni forsa y a dicidi di sigui como un solo organisacion. Desaroyado y proveedor di sistema di IT pa cuido primario, pa hopi aña nos a traha hunto exitosamente. Tabata sinti e necesidad pa sigi traha den un solo team y awo danki na e merger aki esey a bira oficial.
Pakico merge?
E union di forsa tabata necesario pa sostene cuido. Ta provee oportunidad grandi p’e atencion primario di multidisciplinario na un nivel superior cu un gran efectividad. Aunke nos no por predica e futuro, nos ta mira e tendencianan cu ta haci nos prometedor pa traha hunto na un partido manera Omnihis. E conhunto di nos servicio hunto ta mas cu e suma di su parti.
Pakico Omnihis?
Tanto Promedico como Omnihis ta desaroya sistema di atencion di IT segun e principio di ‘pa y door’ e profesionalnan di salud. Hunto, e sistema ta sostene rond di 125 botica, 160 boticario di dokter di cas y 1200 practica di dokter di cas rond henter Hulanda. Haciendo esey, nos ta contribui na simplicidad y vision general di e complehidad dje atencion primario.
E meta ta pa nos fortalece hunto cu Omnihis, fabrica miho producto y hiba e atencion primario multidisciplinario na un nivel superior. “Door di hacie hunto, nos ta hisa influencia y e balor cu nos ta entrega na nos clientenan. Nos ta sigui haya e caracter diferente den nos metodo di trabou non-profit, y asina nos por sigui enfoca riba e interesnan di nos clientela”, Gijs van der Wielen, CEO promedico, ta informa.
Ademas di papia e mesun lenguahe di IT cu e organisacionnan, tambe nos ta similar den termino di grupo di cliente, historia, DNA y ta comparti vision pa futuro. Desde 1985 Promedico ta enfoca riba atencion integra, cu proveedor di atencion pa proveedor di atencion.
Por ehempel, Promedico-ASP pa medico general, VDF pa medico general ‘dispensador’ y APRO pa farmaceutico. E sistemanan aki ta habri pa garantisa un accesibilidad y intercambio di informacion optimo entre y intercambia informacion entre profesional di cuido y consumido di cuido. Cu esaki, Promedico ta haci un diferencia den calidad, eficiencia y pagabel p’e cuido cu e profesionalnan ta provee. Esaki ta sigura cu e desaroyo di innovacion cu ta mehora conhuntamente cuido. Na 2010, pa prome biaha General Practitioner Information System (HIS) Promedico-ASP a yega Aruba. Desde e momento ey, ITP Caribbean a provee e servicio di atencion pa tur medico general na Aruba.
Omnihis ta desaroya software desde 1988 segun e principio ‘pa y door GPs’ y ta haci esfuerso pa desaroya e miho herment digital pa dokter di cas’ y centro di cuido. E opcionnan optimal di integracion di HIS tambe ta facilita e standarisacion y comunicacion. Y esey ta promove colaboracion den cuido.
Bon pa innovacion di cuido
Tur conocemento y experencia acumula lo permanece completamente intacto pa motibo di e merger y por ta uza den innovacion di cuido. Esaki ta duna e empleadonan suficiente oportunidad y espacio pa sigui desaroya. Ta haci cu e organisacion ta un dunado di trabou atractivo p’e sector di IT. “Cu nos solucion di innovacion, nos por a haci e diferencia pa profesional den cuido den e cuido primario di tur dia. E echo como un profesional di IT, bo ta contribui na esaki y tur dia ta duna bon sensacion”, Peter Smithjes, director di Omnihis, a sigura.
Kico e merger aki kiermen pa nos clientela?
N’e punto aki, e merger no tin un impacto directo na nos usuarionan. Nos ta sostene y mantene nos producto segun nos acuerdo haci. Si tin desaroyo nobo, mas cu claro, bo ta prome pa haya sa.
ITP Caribbean ta funda na april 1997. Durante e añanan, ITP Caribbean a crece y tin 30 empleado. ITP Caribbean ta ofrece servicio di IT Consultancy, IT Software Development, Network Service, IT Solutions y ta conoci pa su slogan ‘ E bleep bleep sin e blabla (The bleep bleep without the blabla).’ ITP Caribbean ta opera principalmente ‘tras di escena’ pa varios empresa gubernamental y no gubernamental na Aruba y ta compromete duna bek na comunidad y na organisacion cu ta enfoca principalmente na e bienestar di hende y mucha. ITP Caribbean tin 144 panel solar pa contribui na un Aruba sostenibel hunto cu nan compania den Rumbastraat. Pa mas informacion di ITP Caribbean: www.itpinternational.com.


text:
SMART MEETINGS, e publicador di industria di meetings y bos di inspiracion pa encuentronan cu profesionalnan, recientemente anuncia cu Hilton Aruba a wordo nombra un 2022 Smart Stars Award Winner.
The Smart Stars Awards awo den nan di 11 edicion, a bira un top industria di meeting y ta continua na sirbi manera un recurso esencial pa meeting planners rond mundo.
Na e reciente yamado pa votacion, e organisacion a disfruta di un tremendo respondi for di su Smart Meetings lesadonan cu ta analitico y cu ta biaha hopi. Nan a comparti nan propiedadnan faborito y destinacionnan for di un pool di mil di e top partners den 25 categoria, y The Hilton Aruba a sali como nan faborito, den e programa anual di planner’s choice awards.
The Smart Stars Award a wordo anuncia den un press release global, por medio di centenares plataformanan di media y e resort lo wordo inclui den e Smart Meetings July print, y tambe e version digital di e revista.
E revista a extende su felicitacion sincero na e team di ganadonan na Hilton Aruba Caribbean Resort & Casino, Sales & Events Department. Raynold, Ramon, Jose, Lily, Diego. Marvinia y Nayla ta e dream team di e departamento, complementando otro su skills y talentonan, preparando pa asina demostra nan abilidadnan y yuda clientenan di e resort pa yega na nan soñonan.
SMART MEETINGS, e publicador di industria di meetings y bos di inspiracion pa encuentronan cu profesionalnan, recientemente anuncia cu Hilton Aruba a wordo nombra un 2022 Smart Stars Award Winner.


text:
E unidad di kolonie / bevers di Grupo Scout St. Paulus-Michael a cumpli satisfactoriamente cu nan proyecto di Earth Beaver. Nos Beversnan a participa na cinco siman di informacion y di matanan di nos naturalesa bou guia di nos kerida Sra. Olinda Rasmijn. Nos Bevernan a ser conoci cu diferente matanan di Aruba manera: Kwihi, Watapana, Orkidia, di mondi y Huliba.
Nan a haya splicacion di e matanan di Shimarucu y Granaatappel di cual nan por a purba un dushi jam traha di esakinan. Ademas, nan a haya informacion adicional di Aloe, Moringa, Rabo di Cabay, Calbas, Seida y Yerb’i Hole di cual nan mes a traha Pesto di Yerb’i Hole y purba tambe cu cracker. Por ultimo nan a haya e oportunidad pa contribui na nos naturalesa door di plei / planta cada un varios mata di Mangel canto di laman na Zeewijk.
Na final cada Bever a haya su ensiña di Earth Bever. Nos ta gradici Sra. Olinda Rasmijn di StimAruba pa su tempo, contribucion y splicacion na nos muchanan. Nos grupo kier a informa alavez cu nos ta habri pa tuma miembro nobo entre 5 pa 17 aña. Pa mas informacion por tuma contacto cu nos via Facebook: Grupo Scout St. Paulus Michael.


text:
Minister di Turismo, Sr. Otmar Oduber, conhuntamente cu Aruba Tourism Authority tin e sumo placer y honor pa anuncia cu Airbnb – lider mundial den loke ta trata acomodacionnan ofreci bao di e capa di ‘Sharing Economy’, tambe lo bay ta presente durante e Happiness 360 Conference cual lo tuma luga dianan 13 y 14 di September venidero. Shawn Sullivan, public policy lead pa area di Centro-America y Caribe lo bay ta un di e panelistanan principal durante e conferencia importante aki, cu ta un vision cu a nace cerca Minister Oduber pa posiciona Aruba di un manera diferente y sigur riba mapa mundial pa medio di e asociacion cu UNWTO.
Airbnb, un compania funda na 2008 y cu headquarters na San Francisco, California, ta un online marketplace cu ta laga personanan ofrece, busca y huur casnan pa pasa vakantie. E tin mas cu 1,5 miyon di listings na 34.000 diferente ciudad den 191 pais rond mundo. Shawn F. Sullivan ta e oficial mas importante di Airbnb pa e region di Centro-America y Caribe, representando su compania directamente cerca gobierno, agencianan regulatorio y stakeholders local. Prome cu el a haya e cargo aki serca Airbnb, Sullivan tabata traha entre otro como diplomatico y consultant riba tereno di relacion intergubernamental.
AIRBNB Y ‘OTHER ACCOMODATIONS’ NA ARUBA
E fenomeno mundial di sharing economy ta uno cu a toca turismo di Aruba tambe. Sharing economy ta e modelo economico den cual personanan ta uza facilidadnan priva di otro en bes di companianan. Den mundo di turismo esaki ta manifesta su mes den turistanan optando pa keda na casnan priva en bes di na un hotel. Gran mayoria di e bookings aki rond mundo ta tuma lugar via Airbnb, cual ta e lider mundial pa cu e industria specifico aki.
Hecho ta cu na momento aki locual ta wordo clasifica como ‘other accomodations’ ta constitui no menos cu un tercera parti di henter nos industria turistico y esaki ta inclui estadianan di acomodacionnan ofreci via Airbnb. Aruba Tourism Authority ta studiando activamente con pa integra e modalidad aki den henter e experiencia turistico di Aruba. Tambe ta tumando accionnan pa sigura un maneho debido di e modalidad aki.
Por ehempel, recien a invita April Rinne, experto riba tereno di sharing economy, pa un sesion hunto cu stakeholder y operadornan di e acomodacionnan na Aruba. Rinne a expresa di ta mira masha hopi potencial mes pa Aruba no solamente bira un lider pa loke ta sharing economy den region di Caribe pero kizas tambe pa henter mundo. Invitando Shawn Sullivan pa ta un di e panelistanan principal na e Happiness 360 Conference ta mustra cu Aruba ta serio den su proposito pa cumpli cu e potencial aki.
Happiness 360 Conference ta tuma luga dianan 13 y 14 di September proximo. E conferencia aki ta conta cu participacion di nombernan grandi den industria turistico, manera entre otro United Nations World Tourism Organization y Florida Caribbean Cruise Association, y awo tambe Airbnb. Tema central cu lo bay wordo discuti ta e factor di felicidad como parti di e experiencia turistico di un pais como tambe e importancia di cultura den e experiencia aki. Tambe lo bay trata e ultimo tendencianan den mundo di turismo.


text:
Kralendijk – Lo manda e dekretonan di balor pa ‘vastgoedbelasting’ den yüni 2021 ku 01-01-2021 komo fecha di determinashon. Entrante medio yanüari 2022 lo manda e papelnan di belasting di ‘vastgoedbelasting’ 2021.
Ta kobra ‘vastgoedbelasting’ na doño di propiedat inmóbil manera un di dos kas òf edifisio di kompania. E kas ku e doño ta permanesé aden komo residensia prinsipal ta eksonerá di ‘vastgoedbelasting’ i ta kai bou di ‘grondbelasting’. Pa otro tipo di eksonerashon por chèk nos wèpsait.
Lo manda e dekretonan di balor pa negoshinan den un fase mas lat durante e aña.
E dekretonan di balor ta hasi menshon di e balor di propiedat inmóbil den e tráfiko ekonómiko. Ta determiná e balor a base di bentanan resien. Pa balor di kas i tereno di konstrukshon ta uza tambe e sifra di preis índise ku CBS ta stipulá. Taksadónan ta determiná balor di edifisionan di kompania i ophetonan spesial a base di un taksashon di fachada.
Den kaso ku tin pregunta òf si bo ke mas informashon, por fabor tuma kontakto ku Belastingdienst via number di telefòn 715 – 8585 òf chèk nos wèpsait: https://www.belastingdienst-cn.nl/onderwerpen/vastgoedbelasting
Tin foyeto tokante ‘vastgoedbelasting’ optenibel na 3 idioma. Por haña esakinan riba e wèpsait bou di ‘vastgoedbelasting/documenten’.
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
Parlamentario Shailiny Tromp Lee a asisti na e recepcion di bon bini di e di 12 Cogreso di Caribbean Organization of Supreme Audit Institutions (CAROSAI). E organisacion di e congreso ta den man di Algemene Rekenkamer Aruba (ARA) cu e aña aki ta celebra su di 35 aniversario. Na e congreso ta participa mas cu 20 pais y a inicia dia 15 di mei 2022 y lo termina dia 19 di mei 2022.
Durante e recepcion aki a hiba palabra Señora Xiomara Croes-Williams, presidente di ARA, Presidente di Parlamento, sr. Edgard Vrolijk, Minister President sra. Evelyn Wever-Croes. Un atardi-anochi hopi ameno caminda por a sera conoci cu representantenan di diferente pais y intercambia pensamento y experencia. Sigur durante e combersacionnan aki mi ta subraya e importancia di ARA pa nos trabou di control como parlamentario.
Tambe parlamentario Shailiny Tromp Lee a asisti na apertura oficial di e congreso. E mainta a habri cu un bunita parada di bandera di e paisnan cu hunto ta forma CAROSAI. Despues nos himno Aruba Dushi Tera a keda canta pa nos artista Edjean Semeleer. Na e apertura a hiba palabra Minister President Evelyn Wever-Croes, Xiomara Croes-Williams, presidente di ARA y por ultimo Deodat Sharma, presidente di CAROSAI. Hopi atencion a keda poni na e pandemia y su impacto riba nos isla, tambe a elabora riba SDG y su ultimo desaroyonan aki na Aruba y mas cu claro riba e trabou importante y esencial di ARA.
Dia 7 di augustus 1988 a establece CAROSAI na Trinidad y Tobago. Un organisacion caminda ARA-nan di diferente pais ta miembro. Desde 2019 Algemene Rekenkamer Aruba ta ocupa e vice-presidencia. E aña aki ARA Aruba lo tuma over e presidencia di CAROSAI pa un periodo di tres aña y lo mester scoge un vice-presidente nobo. Presidencia lo ta den man di Xioamra Croes-Williams.
E programa di e congreso ta uno amplio cu a inicia diadomingo caba cu un master class: ‘Speaking truth to power and the media!’. E siman ta yena cu presentacion y panelnan di discussion y ta culmina dia 19 di mei cu un tour caminda tur participante por sera conoci y experiencia nos dushi isla.
Mi kier a desea ARA Aruba tur clase di exito y mi ta sigur cu e congreso lo ta uno fructifero pa tur e participantenan.


text:
Un helicopter sigur ta yuda, vooral na ora di cu mester rescata hende. Pero esey a wordo kita den pasado, supuestamente pa motibonan economico, pero esaki tambe ta algo sigur. Pero esaki mester bin bek, pa yuda den combatimento di calamidad. Sr. Robert Candelaria, parlamentario di Partido AVP ta splica su banda di medaya.
Sr. Candelaria ta pro helicopter, pero loke e ta bisa cu ta 1 florin ta un biaha so por sak’e. E escogencia cu e minister lo mester haci ta, di wak si e florin ey ta miho gasta na un helicopter y no na mas personal of material. Motibo di esaki ta cu e inzet di un helicopter ta limita, limita na tempo, e planning di infrastructura rond di dje. Y e gastonan ta mas halto. Sr. Candelaria ta cuestiona si esaki ta e mas eficiente, mas sabi di gasta un florin. Den pasado el a haci e pregunta di cuanto atraco of casonan pisa, e helicopter a yuda resolve. Sa di casonan cu e helicopter a yuda resolve despues cu e caso a pasa. Sr. Candelaria ta sigui bisa cu e no ta contra, pero e ta pro mas instrumento na disposicion di polis pa haci Aruba mas sigur. Pero mester haci gastonan cu ta na beneficio di nos comunidad y nos Cuerpo Policial.
Mas aleu, Sr. Candelaria a sigui bisa cu si en caso cu no tin un helicopter, sigur drones ta mas factibel. Un drone di e nivel cu ta necesario pa Cuerpo Policial, por haci hopi cun’e. E placa cu ta wordo gespaar entre un drone y un helicopter, tin hopi otro cosnan tecnico, manera acceso na database cu ta duna informacion ariba caya cu ta haci trabao mas safe y eficiente, pa asina e tiki tempo cu e polis tin durante su ora di trabao, pa e tin e instrumento pa haci esaki eficiente.
t
Lo a scoge pa un solucion cu ta costa hopi placa pero su rendimento no ta dje halto ey, siendo cu tabata tin otro opcionnan cu ta saca mas tanto afo. Pero toch esaki ainda mester yega parlamento pa aprobacion. Pero Sr. Candelaria a haci un serie di pregunta tocante esaki. Pero den su caso, como parlamentario cu mester vota pa algo asina grandi, ta importante pa haci pregunta y haya e contestanan, pa asina ora tin un miho bista e ora e por bisa si e ta pro of contra, segun Sr. Robert Candelaria, parlamentario di AVP.


text:
Disertashon Quincy Girigorie: 21 di yüni 2022 durante e reunion di Komishon Sentral den kual a trata: Proyekto di lei konteniendo stipulashon di reglanan pa entidatnan afiliá na gobièrnu.
Sra Presidente, Gabinete Pisas atrobe ta pone nos pais i parlamento dilanti un sukumpé! Atrobe ta Parlamento su bùrt pa purba skapa e situashon.
Sra Presidente, dia 24 di Sèptèmber 2021 RMR a informá Gobièrnu di Kòrsou ku mester hasi adaptashon na e lei aki. A papia riba ki tipo di grondslag mester usa i a informá e islanan ku mester harmonisá e leinan, esta nan mester ta den mesun direkshon. SER den su konseho for di Novèmber 2020 a bisa meskos. Sinembargo Gobièrnu no a hasi praktikamente nada i awor ta Parlamento ta sinta ku e sukumpé.
Sra Presidente laga un kos ta kla. Mester regulá salario di funshonarionan tòp di entidatnan di pueblo. E echo ku te awe tin algun funshonario tòp di entidat di pueblo (no tur) ta gana salarionan astronómiko i no hustifiká ta inaseptabel den nos komunidat. Mester pone un paro na esaki. For di òktober 2016 nos ta drai rònt riba e tema aki i mester kaba e trayekto. Nos no por splika komunidat dikon si por tuma desishon rápido riba sierto gruponan ménos pudiente i ora yega na esnan ku ta gana mas nos ta keda drai. Pues mester hasi pa kaba. Tin ku “Ban pa Bai”.
Ta bisto ku un grupo chikí lo no ta kontentu, pero “asi sea”. Tin un grupo grandi ku tin años sin por ta kontentu.
Awor, mi ta di akuerdo ku momentu ku hasié, mester hasié na drechi si. Ta lamentabel ku te awe gobièrnu no por splika e diferensia entre e norma di Aruba, SXM i Kòrsou. Te awe gobièrnu no por splika kon a tene kuenta ku kondishonnan sekundario i kua si, kua nò a tene debido kuenta kuné.
Te awe no por splika dikon Aruba su norma ta 35% mas haltu ku esun di Kòrsou! Ta for di febrüari e konseho di RvA di Aruba a keda kla! Te awe no por a tene kuenta kuné i splika e diferensia? Hende ta haña gana di pensa ku ta pa malu.
Kiermen si Frakshon di PAR bai di akuerdo ku schors e punto aki pa nos por yega na un lei na drechi, no por “gewoon” schors si! Mester bini lihé un trayekto di splikashon di ekspertonan i un splikashon di gobièrnu dirèkt despues di reseso kon ta adaptá e lei pa esaki por ta kla pa trata mas pronto posibel! Paso no por sigui drai rònt. Pa kolmo e lei aki ta un eksigensia pa stòp di kita e 12.5% for di ámtenar. Kiermen mas largu nos keda drai, mas largu ámtenarnan tambe tin ku warda!
Frakshon di PAR ke mira pues konkretamente kon lo sigui atendé ku e proseso di kambio di e lei dirèkt despues di reces, paso òktober aki ta hasi 6 aña ku nos ta hiba e diskushon aki sin por yega na un final.
insurance, gas, electricity, loans, mortgage, attorney, lawyer, donate, conference


text:
Guyana Franses
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Guyana Franses (franses: Guyane française; ofisialmente djis Guyane) ta un teritorio Sur amerikano di Fransia, konsistiendo di un solo departamentu (franses: département d'outre-mer, of DOM) situa na e kosta nort atlántiko di Sur Amérika. E ta grens ku dos nashon, Brazil na parti ost i suit, i Sürnam na parti west. Su 83,534 km² di superfisie tin un densidat di poblashon hopi chiki di menos ku tres habitante pa kilometer kuadrá, ku kasi mitar di su 229,000 hendenan na 2009 ta bibando den e area urbano di Cayenne, su kapital. Guyana Franses su moneda ta e euro.
E adishon di e athetivo "franses" ta bini for di tempunan kolonial ora kuater di e kolonianan asina a eksisti. Nan tabata ta, di west pa ost: Guiana Britaniko (awor Guyana), Guiana Hulandes (awor Sürnam), Guyana Franses, i Guiana Portugues (awor Amapá e estado mas nort di Brazil). E prome tres awendia tambe sa wordu referi na dje kolektivamente komo e "Guyananan".


text:
Bo Fondo di Penshun
Bon ta konstruí penshun serka PCN. PCN ta atendé ku e areglo di penshun pa kolaboradónan den e ramo di empresa gobièrnu, enseñansa i entidatnan liá na esaki na Hulanda Karibense. E areglo di penshon ta obligá pa lei. E dunadónan di trabou asosiá, pa e motibu ei ta obligá pa registrá bo serka nos fondo i pa entregá na nos e prima di penshun pa bo.
PCN tin alrededor di 6.168 partisipante (2020) i ta manehá mas di 611 mion dòler merikano (situashon pa 31-12-2020). Nos konosé tres grupo di partisipante:
- Partisipantenan ku ta den servisio serka un di e organisashonnan ariba menshoná i ku ta konstruí aktivamente penshon nan ta yama partisipantenan aktivo.
- Personanan ku anteriormente a traha serka un di e organisashonnan akí pero ku na e momentunan akí ta traha pa otro organisashon ku no ta kai bou di e fondo di penshun nan ta yama ‘durmientenan’ òf èks partisipantenan.
- E di tres grupo di partisipante ta e penshonadonan. E grupo aki nan ta yama tambe ‘personanan ku derechi riba penshun’.
PCN mes ta hasi e atministrashon desde 1 di yanüari 2019 i a enkargá BlackRock ku e atministrashon di biennan. E direktiva ta haña sosten di spesialistanan di Montae & Partners.
Mishon
PCN su meta ta pa komo fondo di penshon pa ramo di empresa pa e sektornan gobièrnu, enseñansa, kuido i entidatnan liá na esei den Hulanda Karibense, ehekutá e kombenio di penshun di e entidatnan afiliá a base di e reglamentu di ehekushon di e fondo di penshun.
Direktiva di PCN al respekto ta aspirá – komo ehekutor ku responsabilidat final di e areglo di penshun ku e partnernan sosial a palabrá – un kalidat óptimo, presishon i frankesa relashoná ku e ehekushon ei.
PCN ta aspirá un bon fasilidat di penshun dor di keda mantené mas mihó posibel e forsa di kompra i derechonan di partisipantenan tantu na e momentunan akí komo den futuro.
Bonaire
Kaya General Carlos Manuel Piar #5, Bonaire
T +599 717 09 84
E info-bonaire@pensioenfonds-cn.com
Habrí di:
08.30 – 12.00 uur
i di 13.00 – 16.00 uur
Sint Eustatius
Mazinga Square, Oranjestad, Sint Eustatius
T +599 318 32 18
M +599 416 68 60
E info-statia-saba@pensioenfonds-cn.com
Habrí di:
08.00 – 12.00 uur
Saba
Kaya General Carlos Manuel Piar #5, Bonaire
T +599 416 68 60
E info-statia-saba@pensioenfonds-cn.com
Preguntanan has frekuente
Mi mester mèldu mi mes pa e areglo di penshun?
Di kon un oumento ta importante pa mi penshun?
Mi ta outomátikamente sigurá pa penshun di partner pa mi partner?
Was mas pregunta frekuentemente hasí >>


text:
Di unda e 174.330 florin ta sali, pa paga un otro ‘consultant’ stranhero?
15 Juni 2017
Parce cu e miyones cu ya ta wordo gasta na campaña y campañado pa molestia pueblo na nan cas tur bendita dia, no ta suficiente. Awo gobierno ta bay molestia pueblo tambe riba computer, tablet y celular. Recientemente pueblo por a tuma nota di un ‘Ministeriële Beschikking (MB)’ di 13 maart 2017 y un ‘Agreement’ di 26 april 2017, firma pa e prome minister, unda e la compromete e pueblo pa bay uza servicionan di un ‘consultant’ stranhero, pa ‘informa’ pueblo via ‘social media’. Wel manera tin stipula den e prome punto di dicho MB ‘..het bevorderen van TRANSPARANTIE’, nos ta pidi transparencia pa lo siguiente.
Den dicho MB, ta wordo menciona un periodo di duracion di 1 maart 2017 te 31 december 2017 (Decision I). Pero den e ‘Agreement’ cu e ‘consultant’, ta papia di 16 maart 2017 te 30 september 2017.
Den dicho MB, tin ‘dat voor afname van de diensten een maximum wordt gesteld van US$ 2.000 per maand’ (Decision III). Pero den e ‘Agreement’, tin ’Client’s charge for the matters will be a monthly fee of US$ 14,900. Pues loke e ‘consultant’ ta bay cobra, en realidad ta 745% mas cu tin para den e MB. Pues e prome minister a regala e ‘consultant’ 174.330 florin pa 6,5 luna di trabou. E ‘Agreement’ aki ta surpasa 100.000 florin y segun articulo 25 di e Comptabiliteitsverordening (AB 1989 no 72 (CV)), esaki mester a bay anto via un ‘openbare aanbesteding’.
Den dicho MB, tin cu ‘..afgezien wordt van het houden van onderhandse aanbesteding (Decision II). Articulo 26 CV, ta splica ki ora un ‘onderhandse aanbesteding’ por y cua procedura mester wordo uza. Den e MB aki, e prome minister a scoge pa no uza ni un ‘openbare of onderhandse aanbesteding’. Pa situacionnan asina, articulo 26 lid 3,4 CV mester wordo aplica. Pero ningun caminda den e MB aki, e prome minister a splica dicon un ‘openbare of onderhandse aanbesteding’ no tabata posibel. Tampoco tin e ‘beschikking’ unda hunto cu e minister di Finansas e otorgamento publico di e proyecto aki a wordo determina como ‘ondoelmatig’. Den e MB aki, tampoco e prome minister a comproba suficientemente, segun articulo 26, lid 4 CV, dicon a scoge pa no uza un ‘openbare of onderhandse aanbesteding’.
Pues conforme articulo 31, lid 3 sub b CV, e MB di 13 maart 2017 di 174.330 florin ta ‘NIETIG’. Y esey ta encera automaticamente cu e prome minister a bolbe comete un acto contra ley momento cu e la firma e ‘Agreement’ cu e ‘consultant’. Y den e caso cu e ‘consultant’ a cobra caba, hasta un delito.
Ta bon pa pueblo sa cu no solamente na Merca tabata tin manipulacion di eleccion via internet y ‘social media’. Durante e ultimo eleccion na Colombia, sr. Andrés Fernando Sepúlveda a splica: ‘Que ayudó a manipular las elecciones de nueve países de Latinoamérica mediante el robo de datos, la instalación de programas malignos (‘malware’) y la creación de burlas en las redes sociales (Critica.com.pa, 18 januari 2016)’. Pa esaki, e la wordo condena na 10 aña di prizon. E ex-presidente Álvaro Uribe di Colombia a splica ki impacto y consecuencia e manipulacion esaki tabata tin como consecuencia pa e pais: ‘Más evidente que hacker hace parte de maniobra político-judicial para inhabilitarnos moralmente mientras entregaban el país al terrorismo (El Espectador, 15 januari 2017)’. Pues un maniobra politico, cu a wordo haci intencional pa algun politico, pa kibra e moralidad di e electorado pa asina e corupcion y entreguismo pa un cierto clase politico, por sigui!
Si ta asina bon e isla aki a wordo goberna, anto dicon mester gasta tanto placa na campaña, manipulacion y intimidacion? Pueblo, bo tabata sa cu e prome minister tin 695.600 florin, e minister di Energia tin 1.337.100 florin y gobierno en su totalidad tin 3.3 miyon florin di bo placa e aña aki pa paga ‘consultants’ pa decora mal gobernacion y corupcion? Increibel pa mira cuanto placa di pueblo, ta wordo mal gasta, y na forma ilegal, pa trata di tapa bagamunderia y corupcion.
Den e investigacion penal Ibis, den cual entre otro, minister Paul Croes ta wordo sospecha di ‘ambtelijke corruptie’, maluso di su funcion, ‘mensensmokkel’ y labamento di placa, Ministerio Publico tambe a haci uzo di ‘social media’. Wel e lo ta bon si Ministerio Publico percura pa e mesun medio social cu e tambe ta uza, cuminsa un investigacion pa asina e keda liber di infiltracion cu e solo meta pa manipula e resultado di eleccion. Siman pasa, CAft a confirma cu gobierno a gasta den e prome tres lunanan mas placa, pa cual e la haya autorisacion. Pues di unda e 174.330 florin ta sali, pa paga un otro ‘consultant’ stranhero?


text:
Dia 7 di december ta Dia Internacional di Aviacion Civil. Minister di Transporte, Integridad, Naturalesa y Asuntonan di Adulto Mayor, Ursell Arends, ta extende su palabranan di felicitacion na tur e profesionalnan trahando den e industria importante di aviacion. E bon trabou di e profesionalnan aki ta importante, cargando e sector di Turismo di Aruba, cual nos economia ta depende asina hopi riba dje.
Awor den temporada di pandemia aviacion ta keda hunga un rol importante, no solamente pa trece turista Aruba pero tambe pa segura suministro di nos productonan di primera necesidad manera cuminda y remedinan (“supply chain”).
“Nos ta reconoce e rol importante di Directie Luchtvaart den e mundo di aviacion, hunto cu stakeholdersnan principal manera AAA N.V., ANSA N.V., DMA, IBSL, y tur aerolinea, compania di ground handling, compania di mantenimiento y tur demas stakeholdersnan na aeropuerto”, ta palabranan di Minister Arends, kende ta expresa asina su gratitud y aprecio na tur esunnan cu ta haci posibel pa e trabou den aviacion wordo haci optimalmente y cu e nivel mas halto di seguridad.


text:
Rafael Nadal
Rafael Nadat Pareha (n. 3 di yüni 1986 na Manacor, Spaña ), mas konosí komo Rafa Nadat, ta un tenista profeshonal spañó ku ta okupá e kuater posishon den ranking "singles' di e Association of Tennis Professionals (ATP).
Ta konsiderá komo e mihó tecnica di tur e historia di pista di tera batí i un di e mihó pa tur e añanan. Riba e fecha, ta e tecnica homber ku mas kantidat di titulo di Gran Slam den individual, ku 21, pa motibu di presensia di suisa Roep Federal i di sero Novial Djokovic dos ku 20.
Ta e teknica homber di mas chikitu di e relatonan bo ta haya e Glenn Slam na karera, ku ta konsistí di haya e kuater Gran Slam i e sedula di oro na Wega Olimpics bai ta largu di karera, gara e solamente comparti ku e estadounidense Onder Kasi. Tin, banda di e sirbi Novial Djokovic, un di e dos denis marcolino di tur e Tabata Habrí i bo ta gana e Dòbel Gran Slam na karera, ku ta konsistí di gana, e menos dos biaha, kada un di e kuater Gran Slam di largura di e rumbo.
Solamente na dos jugadores sigurá un recorda negativo habiéndose enfrenta un mínimo di 10 épokanan entre nan di sero Novial Djokovic (28-30) i e kaso Nicolaas Davydenko (5-6), e último no mengua. Ademas, e ta e di kuater dedica na kantidat di historia di tur e relatonan, ku 1048, i kuenta awor ku e mihó bendemento di relatonan ku un 83,3% di historia, el a yega di gana un boka di 83,84% despues di skol Rolanda Gros 2014.[1]


text:
Oponentenan ultimamente ta causando panico den trahadonan di sector semi publico y den comunidad indicando cu Gobierno lo mishi cu salario di nan tur ora cu introduci e ley di Wever-Croes Norm. Esaki, Prome Minister Wever-Croes a enfatisa no ta e caso y ta mas bien wega politico barata di oponentenan.
Tur acuerdo di trabou ta keda valido:
Prome Minister ta recomenda sindicatonan pa no laga niun hende hinca den cabes di e trahadonan cu e ley aki ta bay afecta salario di tur hende pasobra esey no ta caso. Tur acuerdo di trabou ta keda valido y no por mishi cu salario di esnan cu ta cay bou di e norma. E ley aki ta afecta solamente esnan cu ta gana mas di 261 mil florin pa aña y no ta cambia di biaha sino lo tin un ‘afbouw periode’ pa tene cuenta cu ne.
Si oponente ta contra e ley, nan ta contra paga e 5% bek:
“Cu esaki mi kier contraaresta loke oponentenan ta treciendo padilanti. Mi ta lamenta e hecho cu nan ta contra e ley aki. Nan ta contra pasobra bo ta wak claramente ken nan kier protehe. Y ora bo ta contra e ley aki, bo ta contra na paga e 5% bek na empleadonan publico y semi-publico”, Prome Minister a accentua.
Apelacion na Parlamento:
“Mi ta haci un apelacion na AVP cu ta contra e ley aki, pa corda cu ta mama y tatanan di famia bo ta pehudica. E mama y tata di famia ta wardando pa haya e 5% bek na juli. Nos no ta papiando di esnan cu ta ganando 50 of 25 mil pa luna cu ta esunnan cu partido AVP kier protehe.
Nos ta papia di esnan cu ta gana net poco mas cu minimum loon. Nan nos kier yuda door di duna nan e 5% bek pero e condicaion di Hulanda ta cu e ley di Wever-Croes Norm mester pasa. Mi ta haci apelacion na e politiconan cu kier haci politica barata pa no perhudica e trahadonan aki. Mi kier haci un invitacion na henter Parlamento, pa den e situacion dificil cu nos pais ta aden, ban haci lo posibel pa yuda esnan cu mester haya e 5% bek den nan salario y vota na fabor di e ley aki”, Prome Minister Evelyn Wever-Croes a expresa.


text:
Korsou
Promoshon di Kòrsou komo Pais Turístiko ta nifiká pan riba mesa pa nos hendenan
Den último dianan nos a tuma nota di lansamentu di nòmber di nos pais riba unifòrm di un tim di futbòl di Eredivisie na hulandes kual Ajax. Esaki a keda hasi dor di nos Ofisina di Turismo (CTB). Esaki sigur ta un logro signifikante i tin nifikashon grandi pa nos pais prinsipalmente den e ramo di turismo.
Deporte ta lider den trese inovashon den medio di komunikashon. Atrabes di transmishonnan di deporte ta purba kada biaha ku sistemanan nobo pa hasi promoshon. Sport advertising ta un trend sumamente eksitoso i a bira un sub division di marketing òf merkadeo. Ta pa e motibu aki paisnan ku ke promové nan mes òf kompanianan grandi ku ke hasi propaganda mas i mas ta usa sea un liga di deporte òf un ekipo di deporte.
E promoshon ku nos pais lo haña atrabes di e ekipo Ajax ta algu masha grandi. Durante kada wega di Ajax tantu den kampeonato Hulandes, komo den kampeonato Europeo e nòmber di Kòrsou lo pasa tantu biaha riba kanalnan internashonal ku ta transmitiendo e wega. Ajax pa tres aña lo mester tene un trainings camp na nos pais i e expose ku nos lo haña ta algu inmenso ya ku nos lo ta riba website di Ajax konstantemente. E return on investment ta algu grandi pa nos pais.
No ta gobièrnu pero ta CTB ta bai promové nos pais ku e fondonan ku normal nan ta usa pa promoshon. Ku esaki CTB a skohe un sistema mas agresivo ku ta rende mas paso tin muchu mas tantu kobertura. E minister di Desaroyo Ekonómiko ku ta su kartera ta apoyá e esfuersonan di CTB pa usa un ekipo di futbòl di nòmber den Europa pa promové nos pais rònt mundu. Un bon inisiativa ku sigur lo tin un bon rendimentu pa nos pais.
No laga nos kompará esaki ku sponsoring di nos selekshon nashonal, ni ku deporte lokal pasobra nos no ta sponsor Ajax. Lokual ku CTB ta hasi ta promote Kòrsou usando Ajax komo medio di promoshon turístiko pa nos pais.
E balor agregá na nos ekonomia ta importante mirando e impakto ku e promoshon lo tin riba nos merkado turístiko. E promoshon aki lo duna mas konosementu di nos pais na Europa en partikular i mundu en general, lokual lo resultá den oumento di nos turismo.
Oumento di nos turismo lo redunda den mas demanda pa kamber i mas hende di afó ku ta bin gasta aki na Kòrsou. Mas demanda pa kamber ta nifiká konstrukshon di mas kambernan di hotèl. Esaki lo resultá den mas aktividat ekonómiko ku lo resultá den mas kupo di trabou pa nos hendenan ku ta nifiká Pan den kas pa mas kas di famia.
Frakshon di MAN ta felisitá Pueblo di Kòrsou, tambe nos Minister di Ekonomia sra Giselle Mc William i Ofisina di Turismo ku e logro grandi aki pa Kòrsou i pa sigui hasi e esfuersonan na bienestar di nos Turismo.


text:
about 11 hours ago
Diabierna 24 juni 2022 ta e deadline cu CAFT a duna gobierno pa introduci cambio na presupuesto 2022, si no lo recomenda un annwijzing na Rijksministerraad (RMR). Ta importante pa recorda cu CAFT ta onafhankelijk di tanto Gobierno Hulandes como Gobierno di Aruba. Den nan carta fecha 10 juni 2022 nan ta reacciona ariba e
Diabierna 24 juni 2022 ta e deadline cu CAFT a duna gobierno pa introduci cambio na presupuesto 2022, si no lo recomenda un annwijzing na Rijksministerraad (RMR). Ta importante pa recorda cu CAFT ta onafhankelijk di tanto Gobierno Hulandes como Gobierno di Aruba. Den nan carta fecha 10 juni 2022 nan ta reacciona ariba e uitvoeringsrapportage di prome kwartaal 2022. Manera a para bira custumber, CAFT ta cuminsa pa señala cu atrobe MinFIC a entrega e rapport laat.
Recuperacion economico no ta suficiente bisto den entrada di impuesto directo. Apesar di e crecemento economico significativo na 2021, entrada di inkomstenbelasting a baha 2 miyon compara cu e mesun periodo aña pasa. CAFT ta puntra si deliberacionnan andando cu Hulanda a nifica cu a neglisha e proyecto di compliance?
Mas preocupante ta cu gastonan di personal a subi cu 5 miyon entre prome kwartaal di 2021 y 2022 tanto ora ta aplica e inkorting di 12,6%, como si calcula sin dje. Esaki ta contra e acuerdo cu Aruba mester baha su gastonan di personal di un forma structural cada aña pa yega na un maximo 10% di GDP pa 2027. Tambe nan ta señala cu gastonan di overtime a subi compara cu prome kwartaal di 2021 den contradiccion completo cu e Beleidsplan Verlaging Personeelslasten (BVP). Na 2018 CAFT mes a prepara un memorandum ariba overtime cu propuestanan concreto con pa controla overtime, desafortunadamente esey no ta sosodiendo suficiente.
Gastonan di producto y servicio ta 22% mas halto cu e prome kwartaal di 2019 den periodo prome cu pandemia. CAFT ta para ariba cu gastonan di producto y servicio mester wordo baha cu por lo menos 39 miyon ariba presupuesto 2022. Ta keda pa wak si gobierno lo cumpli of bet cu RMR no lo impone cambionan segun CAFT su recomendacion.
Desde CAFT su carta, gobierno a dicidi di no implementa eigen bijdrage kier men e recorte di 60 miyon den cuido medico cu ta un condicion di RMR probablemente no lo wordo logra e aña aki atrobe.
Den prome kwartaal di 2022 Aruba su debe a subi 361 miyon te cu un suma total di 6.013 biyon (excluyendo PPP). Aruba a fia 358 miyon di Hulanda den e prome tres lunanan di 2022, 348 miyon ta pa paga prestamonan di exterior cu lo madura y 12 miyon di sosten di likides. Nan ta señala cu e aumento den debenan a termino corto ta alarmante.
CAFT tin añas ta purba influencia tanto gobierno como parlamento pa hiba un maneho financiero sostenibel cu poco exito. Parlamentarionan di coalicion a aproba presupuesto 2022 sabiendo cu e deficit tabata orginalmente casi dobel di loke CAFT a recomenda. Nan a te hasta cuminsa tene sesionnan pa informa comunidad di e estado precario di nos finansas publico y e negligencia di tanto gobierno como un mayoria den Parlamento pa cambia di rumbo.
Si tur e sucedidonan aki no ta hustifica pa CAFT recomenda un aanwijzing, mi no por imagina kico mas mester.
about 11 hours ago
Dia 17 di December 2020 nos minister president a firma cu e Common Trust Network y asina Aruba bira e prome isla den Caribe pa afilia na e organisacion aki. Common Trust Network ta asocia cu e Foro Economico Mundial. Cu e firmamento gobierno a mara su mes na cumpli cu e agenda 2030 cu
Dia 17 di December 2020 nos minister president a firma cu e Common Trust Network y asina Aruba bira e prome isla den Caribe pa afilia na e organisacion aki. Common Trust Network ta asocia cu e Foro Economico Mundial. Cu e firmamento gobierno a mara su mes na cumpli cu e agenda 2030 cu ta encera 17 punto cu mester wordo implementa. Foro Economico Mundial su lema ta bo lo no tin nada y lo bo ta contento.
E promer punto di agenda 2030 ta poni cu mester pone fin na pobresa na henter mundo. Aki na Aruba nos ta bibando den un crisis caminda gran parti di nos poblacion nan placa no ta yega pa tin cuminda riba mesa. Si e agenda aki ta asina bon di con nos isla tin cu biba den miseria y gobierno no ta yuda pa alivia e peso cu tin riba lomba di pueblo. Costo di bida a subi cu 100% y nos no por papia mas di un inflacion bao di 10%.
E di 2 punto ta pa pone fin na hamber y logra un seguridad alimentario y mehora nutricion y promeve agricultura. Nos por mira hopi punto bunita riba e agenda pero gobierno ta haci net contrario. Si nos pueblo su placa no ta yega ta con nos pueblo por hiba un bida saludabel. Hopi peticion pa tereno pa plantacion ainda ta pega na DIP y tin hende ta warda mas cu un aña caba. Gobierno no tin ningun plan hinca den otro con lo yuda nos agricultornan. Nos di partido Curpa tabata tin plan hinca den otro pa nos agricultornan por haya awa di calidad pa nan por sembra. Nos no por sinta man crusa y warda e cuminda cay for di cielo. Na Merca tin mas 100 fabrica cu ta procesa cuminda a kima. Por a lesa tambe cu mas cu 10 mil baca a muri supuestamente door di calor.
E di 3 punto ta garantisa un bida sano y promove bienestar na tur edad. Nos ta den un crisis y kier garantisa un bida sano. Nos grandinan y esnan mas vunerabel riba nos isla tin cu biba di pensioen y onderstand bao di minimumloon. Si esnan cu tin un salario mes ta lucha pa sobrebibi ta con esunnan cu menos lo por logra esey? Otro punto mas cu ta keda na palabra. Ki bida sano bo por tin si gobierno a bay di acuerdo cu un vacuna di Pfizer cu no ta aproba y ta malo pa salud di hende. Huez a ordena pa publica e contenido di e vacuna cual ta malo pa salud di hende. Di 46 mil test pasa e 42 mil tin e side effect y 1200 a fayece.
Punto 4 ta papia di educacion inclusivo, igualdad, calidad y promove oportunidad di estudio durante henter bo bida. Nos por mira aki scol pa hopi tempo cera y otro a basha abao. Nos por corda cu e gabinete anterior a papia cu mester economisa 25 miyon riba educacion. Nos por mira cu nos maestronan ta lucha cu pobresa na scol y hopi biaha maestronan tin cu saca placa for di nan cartera pa cumpra material pa duna les. No ta garantisa trabao na empleadonan di limpiesa na scol den e proximo aña escolar. Un otro punto mas bunita pero sin contenido. No ta papia mes di e materianan cu lo mester wordo duna na scol. E enseñansa na Merca a trece hopi problema pa via cu kier hinca e enseñansa cu no por papia mas di hende homber ni hende muhe. No ta usa wc pa hende homber ni hende muhe mas. E enseñansa lo trece mas bruhacion bao di nos criaturanan. Pa nos e cos aki ta inaceptabel. No por bruha nos muchanan. Ora nan ta grandi nan por dicidi.
Punto 5 ta papia di igualdad entre genero. Esaki ta totalmente contra di leynan di Dios. Dios a crea homber y muhe. Hasta ora un hende muri nan por deduci si e ta homber of e ta hende muhe. E hende muhe su structura di curpa ta diferente cu esun di homber. Ni si e homber laga corta su toteki e no por cambia di sexo. Na Merca a prohibi hende homber cu a corta nan toteki pa competi den sport di hende muhe. E heup di hende muhe ta diferencia cu esun di hende homber sin conta e ribchinan. E hende muhe ta crea pa Dios pa duna luz. Ta prueba cientificamente cu hende no ta nace cu un problema di identidad. Akinan ta bon pa mayornan mira bon unda ta laga nan criatura pa nan no wordo molestia ora nan ta baby y ta crece cu desviacion den identidad. Esmas 99% cu a haci cirugia ta comete suicidio.
about 11 hours ago
Kendell Jenner ta bolbe bira un muhe soltero despues di un relacion di dos aña. E super modelo y e hungado di baloncesto Devin Booker a pone fin na nan relacion y cada un di nan a tuma caminda nan separa, asina un persona cerca di nan a duna di conoce na e portal E!
Kendell Jenner ta bolbe bira un muhe soltero despues di un relacion di dos aña. E super modelo y e hungado di baloncesto Devin Booker a pone fin na nan relacion y cada un di nan a tuma caminda nan separa, asina un persona cerca di nan a duna di conoce na e portal E! News.
Segun informacion e pareha tabata hibando caminda nan diferente y despues cu nan tabatin varios discusionnan riba nan futuro, nan a discubri cu nan no tabata riba e mes un pagina y cu a hiba nan pa tuma e decision di pone punto final di nan historia di Amor tras di dos aña cu nan tabata pareha.
Sinembargo kisas esaki no lo ta pa semper debi cu banda di tur e discusion nan a laga un caminda habri pa posibel come back.
about 11 hours ago
(AP) – Amazon su Alexa pronto lo por replica e bos di familiarnan, hasta si nan no ta na bida mas. E capacidad aki, revela na Amazon su Re:Mars Conference na Las Vegas, ta den desaroyo y lo permiti e assistent virtual imita e bos di un persona specifico basa riba menos di un minuut
(AP) – Amazon su Alexa pronto lo por replica e bos di familiarnan, hasta si nan no ta na bida mas.
E capacidad aki, revela na Amazon su Re:Mars Conference na Las Vegas, ta den desaroyo y lo permiti e assistent virtual imita e bos di un persona specifico basa riba menos di un minuut di grabacion.
Rohit Prasad, vice presidente y cientifico lider pa Alexa, a bisa na e evento riba diaranson cu e deseo tras di e funcion aki ta di crea un confiansa mas grandi entre e interaccion di e usuarionan cu Alexa pa medio di pone “mas atributonan humano di empatia y afecto.”
“E atributonan aki a bira hopi mas importante durante e pandemia ora cu hopi di nos a perde e personanan cu mas nos ta stima,’ Prasad a bisa. “mientras cu Inteligencia Artificial no por elimina e dolor di e perdida, e por definitivamente haci cu e memorianan dura.”
Den un video di Amazon na e evento, e mucha hoben ta puntra “Alexa, wela por caba di lesa Wizard of Oz pami?” Alexa despues ta ricibi e peticion y ta cambia na otro bos, imitando e mucha su wela. E assistent virtual aki despues ta continua ta lesa e buki den e mesun bos aki.
Pa crea e funcion, Prasad a bisa e compania mester a siña con pa haci un “bos di calidad halto” cu un grabacion cortico, na luga di grabacionnan di oranan largo den un studio. Amazon no a provee mas detaye tocante e funcion, cual definitivamente lo trece dilanti preocupacionnan pa cu privacidad y preguntanan etico tocante consentimento.
Amazon su movida ta bini despues cu Microsoft anteriormente e siman aki a bisa cu nan lo disminui e funcionnan cu nan ta ofrece di bos sintetico y lo implementa guianan mas estricto pa “sigura e participacion activo di e persona cu ta papiando” ken su bos ta keda recrea. Microsoft a bisa diamars cu nan lo limita cua clientenan por usa e servicio, mientras tambe resalta e usonan aceptabel manera e personahe interactivo di Bugs Bunny na tiendanan di AT&T.
“E tecnologia aki tin un potencial hopi emocionante den educacion, accesibilidad y entretenimento, sinembargo, e ta facil pa premira con esaki lo por ser usa inapropiadamente pa impersona personanan y estafa esun cu ta tende,” Natasha Crampton, ken ta hefe di Microsoft su division di etica di Inteligencia Artificial a expresa.
about 11 hours ago
(CuraçaoChronicle) – Corsou y Sint Maarten ainda no a haya luz berde pa cuminsa elimina e reduccion di 12.5 porciento riba salario di empleadonan den sector publico. Ainda nan no a bay di acuerdo cu e condicionnan, segun Conseho di Minister ayera. Aruba si por cuminsa elimina poco poco e reduccion di salario. Secretario di
(CuraçaoChronicle) – Corsou y Sint Maarten ainda no a haya luz berde pa cuminsa elimina e reduccion di 12.5 porciento riba salario di empleadonan den sector publico. Ainda nan no a bay di acuerdo cu e condicionnan, segun Conseho di Minister ayera.
E Secretario di Estado ta spera cu Corsou y Sint Maarten pronto tambe ta bay tuma stapnan pa elimina poco poco e reduccion di salario. Pa no mester warda te cu e proximo Conseho di Minister di Reino den berano, Secretario di Estado Van Huffelen y minister di Finanzas ta autorisa pa evalua si a cumpli cu e condicionnan y tuma un decision riba esaki.


text:
ORANJESTAD – En conexion cu e reciente desaroyonanreferente e pandemia COVID-19 (Coronavirus), Oficina di Scolnan Publico (Dienst Publieke Scholen) kier a informa na publico en general lo siguiente:
En conexion cu medidanan di contingencia Oficina di ScolnanPublico lo ta cera pa publico entrante dialuna 16 maart te cudiamars 31 maart 2020.
Durante e periodo aki Oficina di Scolnan Publico lo ta accesibelunicamente via e-mail: info@dps.aw.
Oficina di Scolnan Publico ta pidi pa manda tur corespondencia via di e e-mail ariba menciona.
Oficina di Scolnan Publico ta pidi disculpa pa e inconveniencia y alabes ta pidi comprencion pa cu e situacion.


text:
Nos tur sa cu bon cuminda y un bon biña ta bay man den man. Ora cu nan ta empareha adecuadamente, cuminda y bebida tin e habillidad di mehora e sabor di cada un, haciendo cu henter e experiencia culinario ta dushi y agradabel.
Pa es motibo aki tambe, Café the Plaza lo ta anfitrion di e evento di aña di Food & Wine pairing y abo ta invita! E ta un 6-pairing evento, cada uno prepara y combina di manera unico. E evento aki lo cuminsa pa 6:30pm y tin un costo di 40$ pa persona.
Ta recomendabel pa haci bo reservacion, mirando cu e ta un evento cu capacidad liminta (30 persona maximo).
Pa mas informacion bishita Cafe the Plaza su portal www.cafetheplaza.com of por yama na (+297) 583-8826.
Deleita bo anochi cu e ‘Plaza’s Classics & Wine’!


text:
Korupshon ta malu, pasobra e ta kontra e prinsipio di igualdat. Un akto korupto ta favoresé sierto hende riba otro hende. Lo kontrario tambe sa sosodé, esta ku sierto hende no ta haña loke nan tin derecho riba dje, pero otronan sí ta hañ’é. Tur dos ta inhustu. Tur dos ta perhudiká komunidat. Korupshon ta stroba desaroyo di nos islanan i al final ta resultá den miseria, i, den sierto kaso, asta den violensia.
Mester siña muchanan na skol ku korupshon ta malu i tambe di kon e ta malu. Ku ehèmpelnan konkreto. Pasobra si bo no ta komprondé di kon e ta malu, bo no tin motibu pa keda sin envolví bo mes den dje.Mester siña muchanan na skol ku korupshon ta malu i tambe di kon e ta malu. Ku ehèmpelnan konkreto. Pasobra si bo no ta komprondé di kon e ta malu, bo no tin motibu pa keda sin envolví bo mes den dje.
Un forma di korupshon ku ta hasi hopi daño na nos islanan ta ku gobièrnu sa duna hende trabou, mientras ku realmente no tin trabou pa nan. Anto esaki sa wòrdu hasí hopi biaha algun luna promé ku elekshon.
Gobièrnu no tin sèn pa paga e hendenan aki i algun luna promé ku elekshon e ta un forma di kumpramentu di voto. Pa e motibu aki nos a heredá un aparato gubernamental muchu grandi, asina grandi asta ku sektor privá realmente no por karga e peso mas di paga belasting pa tur e amtenarnan aki por risibí nan salario. Nos ta deseá tur hende un trabou, pero nan mester haña trabou den sektor privá, nò den gobièrnu. I sigur nò algun luna promé ku elekshon.
Tin un solushon pa esaki. Nombramentu di amtenar por wòrdu poné den man di un komishon konsistiendo di un miembro di kada partido polítiko [tantu esun(nan) na mando komo esun(nan) den oposishon]. Su presidente por ta un persona totalmente independiente e ora ei, p.e. un asina yamá ‘defensor públiko’ (ombudsman).
Pues solushon t’ei sí, pero nos mester kier un solushon. Anto einan t’e poblema.Tur nos partidonan polítiko ta preferá e tipo di korupshon aki riba hustisia. Anto pueblo te ainda nunka no a hala nan orea. Pues nos tin ku puntra nos mes seriamente kiko nos kier di bèrdat: Korupshon òf hustisia?


text:
Directie di Colegio EPI a habri scol diahuebs ultimo y a opta pa cueste loke cueste pone e scol funciona sin liderasgo pa docente- y studiantenan. Directiva di SIMAR ta cuestiona e forma di proceder aki mirando tur e problema y insiguridad cu el a trece cun’e. Laga nos no lubida cu ta trata di 4 scol riba nan mes consistiendo di cada un mas o menos 500 studiante y 35 docente. EPI na e momento aki ta sin un director general y sin nan managernan, ademas Directie consistiendo actualmente solamente di Sra. Ankie Danker y Sra. Iraika Yanez, ta pretende cu tur cos ta canando nechi den e institucion mientras cu esaki obviamente no ta e caso.
SIMAR ta na haltura cu tin un lista largo di iregularidad cu a surgi y ta preocupa pa e calidad di enseñansa, bienestar di e docentenan y mas cu claro di e studiantenan.
Directiva a tuma nota cu entre otro e roosternan no ta cuadra, constelacion di klasnan no ta responsabel y no ta forma segun acuerdonan haci na final di aña escolar pasa. Esaki ta encera cu a pone studiantenan cu tin problema cu otro hunto den klas y asina por pone nan mes y e otronan den peliger. Listanan di alumno no ta cuadra cu realidad, incluso nombernan di studiantenan cu ya a gradua ta aperece riba lista y otronan cu mester ripiti aña ta riba lista di klas mas halto. Tambe acuerdonan haci entre manager- y docentenan pa loke ta trata nan “bezetting” no a ser honra. Incluso tin docente cu a haya rooster cu ta core di 7:30 am pa 5:15 pm SIN PAUZE, cual ta inaceptabel. Hasta tin docente cu no ta empleado mas di EPI cu ta aparece riba e rooster cu consecuencia cu les ta cay afo. Tur e puntonan menciona y hopi mas a pone cu e situacion a bira tenso y presion ta cay riba e docentenan. Esaki ta crea un desbalance grandi y ta pone cu maske nan no ta nenga di duna les, esakinan no por tuma lugar como debe ser. Docentenan di tur Unit a mustra Directie riba e puntonan aki y esnan di Unit Hospitalidad y Turismo a mustra nan mal contento y desacuerdo vociferando cu nan lo no traha cu e rooster cu a entrega na nan.
Contrario na loke Directie di EPI a publica riba facebookpage di EPI bou di anuncio na studiantenan cu scol lo ta cera diahuebs y diabierna, docentenan di e Unit aki ta abstene completamente di haci tarea di managernan, cual ta di bay traha riba cambionan di e rooster. SIMAR ta haya cu esaki ta contradeci e intencion primordial di Directie, cual tabata di habri e scol pa evita cu e studiantenan lo a perde les y ta demostra claramente cu e presencia di e managernan ta un necesidad.
SIMAR ta di opinion cu Directie di EPI por a opta pa hinca e energia cu nan a hinca den habri e scol na e forma aki, den busca solucion huntu cu e managernan di cada Unit. Nan por a admiti pa bienestar di EPI cu e managernan, incluyendo e di tres, cual ta e peticion di e managernan TA DI VITAL IMPORTANCIA funcionamento di e organisacion.
Banda di tur esaki SIMAR ta cuestiona e silencio di Inspeccion di Enseñansa y di Director di Dienst Publieke Scholen. Semper a bin ta exigi cu mester tin por lo menos un manager na pia di trabou, mientras cu actualmente cu no tin NINGUN manager presente desde e prome dia di scol, no ta scucha niun reaccion di Sr. Hessels y Sr. Kock.
Directiva di SIMAR ta preocupa ya cu e derecho di e studiante riba enseñansa di calidad ta ser nenga.
Managernan keto bay ta den accion. Pa loke ta negosacionnan, SIMAR a propone na Minister pa dun’e un presentacion di importancia di e tarea y rol di e tres Managernan pa cada Unit di EPI. Lastimamente Minister a opta pa keda riba su punto. SIMAR a haci un ultimo intento cu un contraproposicion riba cual ta wardando reaccion. SIMAR ta di opinion cu e solucion ta den man di Minister di Enseñansa.
Mientras tanto SIMAR a ser poni na haltura cu studiantenan di tur e 4 Unitnan ta disgusta y lo marcha hunto (cu scol habri of cera) diabierna mainta pa manifesta nan malcontento na Directie di EPI.


text:
Durante un conferencia di prensa ayera mainta William Erasmus, hefe di departamento di deporte y desaroyo di IBISA, a brinda informacion tocante IBISA Kamp 2022.
E fechanan di e actividad aki lo ta di dia 18 di juli te cu 5 di augustus y esaki lo ta parti den tres diferente siman, tres diferente kamp. E prome kamp lo ta di 18 te cu 22 di juli, e di dos kamp lo ta di 25 pa 29 di juli y e ultimo lo tuma luga for di 1 di augustus te cu dia 5 di augustus.
Ayera a cuminsa oficialmente cu e registracion di e prome siman di kamp, dia 29 di juni lo cuminsa cu e registracion pa e segundo siman di e kamp y dia 6 di juli lo cuminsa cu e registracion di e ultimo siman di IBISA kamp 2022.
Erasmus ta splica cu e motibo cu nan a dicidi di haci esaki y parti e registracion den tres diferente fecha ta pa asina duna oportunidad na mas mucha pa participa. “Esey ta un feedback cu nos a haya di aña pasa, caminda hopi mucha no a haya e oportunidad di registra pa e actividadnan aki. Asina nos kier duna mas mucha e oportunidad pa inscribi”, el a bisa.
Lo tin dos localidad unda e kamp lo tuma luga cada siman y tin un maximo di 100 mucha cu lo por registra na cada localidad pa cada siman di e kamp. Un total di 600 mucha lo por participa den IBISA kamp 2022.
E prome siman, 18-22 di juli, e kamp lo tuma luga na Centro Deportivo San Nicolas y na Centro Deportivo Betico Croes. E di dos siman, 25-29 di juli e kamp lo ta na Scol Sagrado Curason na Savaneta y na Centro Hubenil Washington. E ultimo siman, 1-5 di augustus e lo tuma luga atrobe na Centro Deportivo San Nicolas y na Centro Deportivo Frans Figaroa.
“Nos coordinadornan ta druk cu e preparacionnan di e actividadnan y e temanan pa cu e kamp di e aña aki y e biaha aki nos kier a bin cu algo diferente. Nos no kier haci deporte so, pero nos kier a hinca algun otro aspecto- y temanan den e simannan di actividad”, Erasmus a remarca.
El a sigui splica cu e prome siman di kamp e tema lo ta agricultura y naturalesa, e segundo siman e tema lo ta tecnologia y ciencia y e ultimo siman lo tin como tema arts and crafts. Sin lubida e parti di sport cu ta standard den tur actividadnan di IBISA. Erasmus a menciona tambe cu manera ta custumber, e muchanan lo ta bishitando cinema y waterpark tambe durante e kamp aki.
Pa loke ta trata e cuido di e muchanan y cuanto persona lo ta encarga cu e grupo di mucha, Erasmus a informa cu semper den tur nan actividadnan nan ta parti e grupo di 100 mucha den ocho instructor, y apart di esey tin un ekipo di cinco of seis persona cu ta encarga cu e parti di material, ekipo y pa tur cos cana netjes.
Pa loke ta specificamente e bishita na waterpark, el a remarca cu henter e staff y personal di IBISA lo t’ey presente na e luga y lo wordo parti na e diferente seccion di e park pa asina tin miho bista riba e muchanan.
E kamp aki ta special pa muchanan di 6 pa 12 aña, e orario di kamp ta di 8or di mainta pa 12:30 di merdia y e prijs pa siman pa participa lo ta 25 florin pa mucha. Pa registracion por subi riba e pagina di Facebook di IBISA pa mas informacion con pa registra.


text:
“Temor di Señor ta e prinsipio di sabiduria, i e konosementu di Esun Santu ta komprondementu” (Proverbionan 9:10, NKJV). Pensa riba e teksto akiriba. E ta enserá, realmente, dos konsepto ku ta relashoná djaserka: “temor”, manera den atmirashon, manera den maraviá pa e gloria i poder di Dios; i “konosementu”, manera den siña bèrdat tokante e karakter di Dios. Por lo tantu, sabiduria, konosementu, i komprondementu ta fihá den Dios Mes.
Esaki tin sentido perfekto. Despues di tur kos, Dios ta e fuente di tur eksistensia, Esun so kende a krea i ta sostené tur eksistensia (Juan 1:1-3; Kol. 1:16,17). Kualke kos ku nos siña, kualke kos ku nos sa di dje, partíkula, bichi, supernova, angel, demoño, “outoridatnan i podernan den lugánan selestial” (Efe. 3:10), tur kos, nan ta eksistí solamente pa motibu di Dios. Por lo tantu, tur konosementu i sabiduria i komprondementu finalmente tin nan fuente den Señor Mes.
Skritura ta kla: “Dios ta amor” (1 Juan 4:8), kua ta splika e sita akí di Ellen G. White: “Amor, e base di kreashon i redenshon, ta e base di berdadero edukashon. Esaki a ser mustrá klaramente den e lei ku Dios a duna komo e guia di bida. E promé i gran mandamentu ta: ‘Lo bo stima Señor bo Dios ku henter bo kurason, i ku henter bo alma, i ku tur bo forsa, i ku henter bo mente.’ Lukas 10:27. Stim’E, Esun infinito i omnisiente, ku henter forsa, i mente, i kurason, ta nifiká e desaroyo di mas haltu di tur poder. E ta nifiká ku den henter e ser, e kurpa, e mente, komo tambe e alma, e imágen di Dios mester ser restourá.” — Education, p. 16.
Pa motibu ku Señor ta e fuente di tur konosementu berdadero, tur edukashon berdadero, tur edukashon kristian mester dirigí nos mente den Su direkshon i den direkshon di Su propio revelashon tokante E mes. A traves di naturalesa, a traves di e Palabra Skibí, a traves di e revelashon di Kristu den e Palabra Skibí ei, nos a ser duná tur loke nos tin mester, i despues algun, pa yega na un relashon di salbashon ku nos Señor i, en realidat, stim’E ku henter nos kurason i alma. Asta naturalesa, asina kontaminá pa míles di aña di piká, ainda ta papia, asta poderosamente, di e bondat i karakter di Dios ora e ser studiá for di e perspektiva duná na nos den Skritura. Pero e Palabra Skibí, e Skrituranan, ta e norma perfekto di bèrdat, e revelashon di mas grandi ku nos tin di ken Dios ta i kiko El a hasi i ta hasiendo pa humanidat. Skritura, i su mensahe di kreashon i redenshon, mester ta sentral na tur edukashon kristian.
Apòstel Juan a bisa ku Hesukristu ta e “Lus, kua ta lusa tur hende ku ta bin den mundu” (Juan 1:9). Den otro palabra, meskos ku solamente a traves di Hesus tur ser humano tin bida, a traves di Hesus tur ser humano ta risibí algun rayo di lus divino, algun komprondementu di bèrdat i bondat trasendente.
Sinembargo, nos tur ta den un lucha, e gran kontroversia, den kua e enemigu di almanan ta traha diligentemente pa blòkia nos di risibí e konosementu akí. Pues, kualke kos mas ku edukashon kristian ta enserá, opviamente e mester trata na yuda studiantenan komprondé mihó e lus ku Dios ta ofresé nos for di shelu.
Di otro forma, kiko? Manera Hesus a bisa: “Pasobra ki probecho un hende tin, si e gana henter mundu, i pèrdè su propio alma?” (Marko 8:36). Ki bon un gran edukashon den siensia, òf literatura, òf ekonomia, òf ingenieria ta, si, al final, bo ta konfrontá e segundo morto den e lago di kandela? E kontesta ta opvio, no ta bèrdat?
Asina, e tópiko pa nos lès di e trimèster akí. Kiko ta nifiká di tin un “edukashon kristian”, i kon nos komo un iglesia, den un forma òf otro, por haña un manera pa asina tur nos miembronan ta kapas pa haña un edukashon asina?
E Guia di Estudio di Beibel di Sabat Skol pa Adulto akí a ser skibí pa vários presidente di kolegio- i universidatnan Atventista di e di Shete dia na Nort Amérika.


text:
Durante conferencia di Prensa dialuna atardi pa duna informacion riba ultimo desaroyo di Covid y su variantenan, Prome Minsiter Evelyn Wever-Croes a adresa e discusionnan di ultimo dianan tocante si vacunacion ta e solucion of no. Na Aruba tin hopi hende cu no kier of no por vacuna. Esaki ta wordo respeta. Pero ta conoci tambe cu e vacuna ta e miho proteccion cu tin pa cu e efectonan cu e virus aki tin riba un persona. E vacuna por evita cu un persona ta bira hopi malo y ta ‘end up’ den Hospital.
Prome Minister a informa di e call center na unda por haci un cita pa vacuna pa e 60 plussers specialmente pa e booster. A cuminsa cu e booster cu ta e di 3 shot pa 60 plussers, pa esnan den cuido y esnan mas vulnerabel den comunidad. Yama 280-0101 pa haci un cita.
“Mi ta haci un apelacion riba e grupo aki pa bay vacuna mas pronto cu ta posibel pa asina nos por bay na e siguiente categoria cu ta esnan bou di 60 aña”, Prome Minister a indica.
Na esnan cu no kier vacuna, Prome Minister a enfatisa, “Gobierno no ta esun cu lo obliga bo vacuna. Pero porfabor cuida mas miho si. Na fin di dia, un cos cu ta yuda nos ta biba mas saludable. Traha riba bo sistema inmunologico pa asina nos por recupera di cualkier otro virus cu nos lo haya.
“Aruba ta den fase di recuperacion. Na e momento aki ta importante pa nos tur enfoca riba e recuperacion y no permiti nada bay stroba nos di e recuperacion aki. Recuperacion ta den nos man, den man di cada ciudadano di nos pais. Nos a haci’e den pasado, nos ta preparando pa e siguiente ola aki pasobra no ta si nos ta bay haye, sino ki ora nos lo haye y ta bon pa nos ta prepara. Ban vacuna pa Aruba progresa!”, Prome Minister Evelyn Wever-Croes a enfatisa.


text: ORANJESTAD: Recientemente a tuma luga curso pa umpires y scorers. Tres anochi di curso duna pa umpire certifica pa World Baseball & Softball Confederation (WBSC) sr. Allan Koolmeyer di Curaçao. Sr. Koolmeyer a brinda informacion valioso y duna entrenamento riba e reglamentonan nobo di aña 2021 y 2022 tur esaki den preparacion pa e campeonato di ‘fastpitch’ di Aruba Softball Bond (ASB) cu ta inicia den e luna aki. Minister Endy Croes a haci acto di presencia y a felicita tur esnan cu tabata presente y termina e curso aki exitosamente.


text:
Minister Endy Croes a elabora durante cu tabatin reunion cu Presidente di SIMAR, sra. Josephine Albertus y sra. Frances Figaroa unda nos a reuni riba diferente punto. Siman pasaSIMAR a manda un carta cu dies punto di atencion y nos a pasa door di tur e puntonan aki manera entre otro; invallerssmw’ers, algun problematica rond di DPS cu nos ta bezig cu diferente solucionnan eyden tambe.
Un di nan ta e trahadornan di SKOA cu nos a duna un ampliosplicacion unda nos ta moviendo pa dilanti tin ful un comisiontrahando riba esaki. Tambe riba e instructornan di landamentocu ya caba nos a regla y nos ta bezig ta regla algo un poco mas miho. Tambe nos por a mustra cu nos tabatin cartanan cu a bay pa conseho y asina nos por bisa den un ‘nutshell’ un cantidaddi puntonan cu tabata molestia diferente hende den e veld nostin nos comisionnan ta trahando riba tur caba. Pues ta un cantidad di trabou paralelo cada grupo riba su mes ta moviendo cu diferente di e puntonan aki pa mas lihe posibelnos por cuminsa yega na solucionnan
Minister Endy Croes a sigui bisa ta menos cu sesenta dia nostin den e funcion aki nos por a nota di algun problematica di aña 2005 y 2014 cu tabata prome cu nos tempo cu nos a tumanota di esakinan. Esakinan tabata nobo pa nos. Nos lo bay duna nan atencion. Minister endy Croes a sigui bisa cu presidente di SIMAR a regalanos un rapport cu e mes a skirbi‘Onderwijs systeem op Bonaire’ ta trata di un bishita cu e mesa haci personalmente na Bonairo y a reuni cu tur e ‘stakeholders’ den e veld. Nos ta haya esaki hopi interesante, nos lo bay repasa esaki y mi a palabra cu ne cu pronto e lo duna nos un presentacion.
Un reunion cu a bay den un bon esfera manera mi a bisa nos ta busca e paz y trankilidad pa cu e tereno di enseñansa. Nos ta poniendo atencion ariba cantidad di puntonan di preocupacionhunto cu e conseheronan nos tabata tin reunion dos siman pasacu diferente cabesantenan di scolnan preparatorio y bascio di DPS.
Ayera tabatin reunion cu tur e MAVO y HAVO di DPS. Nos a sinta tambe cu directora di SKOA sra. Bally na mas cu un ocasion, nos a sinta cu diferente directornan di departamentonan; Directie Onderwijs, Inspectie Onderwijs DUOS, DPS, Bureau Leerplicht y Studiefinanciering. Nos ta eherciendo den corto tempo hopi trabou cu hopi amor. Nos sacu e tereno di enseñansa mester di atencion. Mi ta kere cu den sesenta dia e Gobierno aki no por resolve tur cos.
Mayoria di e puntonan tin nos atencion. Mi por mira atras ribaun reunion fructifero y mi ta termina splicando cu loke mi a campaña cu porta habri, solucion concreto. Mi portanan di oficina semper lo keda habri pa SIMAR tambe y dialogandotene e veld trankil, scucha, Analisa y tuma e miho decision nabeinestar di enseñansa en general mi ta kere cu nos lo sali afo.


text:
ORANJESTAD – Na caminda pa conferencia 35 aña Status Aparte cu lo tuma luga dia 23 di November, Prome Minister Evelyn Wever-Croes, a tene un encuentro sumamente agradabel cu sindicatonan activo e tempo ey pa combersa cu nan considerando nan rol hopi importante den Status Aparte. Sindicatonan presente tawata señor Chando Pietersz, señor Jaime Mata, señor Sabino Boekhoudt, señor Leo Yarzagaray y señor Anselmo Pontilius.
Durante e encuentro aki Prome Minister a tuma e oportunidad pa elabora cu e representantenan sindical presente riba tur e logronan di e tempo ey y combersa riba con lo mester sigui pa futuro. Formacion y educacion di e pueblo ta keda un punto sumamente importante, especialmente pa refleha y mira tur loke e tempo ey a logra y loke no a logra. Tambe a elabora riba e importancia pa inverti mas den educacion y den proteccion di naturalesa y pa crea un Aruba di ciudadanonan cu ta stima y ta critico den mantene nan pais pasobra ta asina so por garantisa un Aruba cu lo ta mes orguyoso di nan Status Aparte.
Sr. Chando Pietersz cu tabata un representante sindical e tempo ey, a splica cu pa nan e ta un honor di por a elabora ampliamnete cu Prome Minister den cuadro di 35 aña di Aruba su Status Aparte. Sr. Pietersz a splica cu durante e reunion a purba di refleha riba e significacion di Status Aparte pa Aruba y pone enfasis riba tur e puntonan cu ta rekeri un respuesta den futuro, pa asina por wak den ki sentido por engrandece pais Aruba.
Na final di e encuentro, Premier Wever-Croes a gradici tur e representantenan sindical pa nan presencia y pa comparti historia di e lucha di Status Aparte.